
IZ UREDNIŠTVA | UPRAVE 


Dok šaljemo ovaj drugi broj, lijepo molimo | 
pretplatnike koji još nisu_poslali pretplatu za | 


ovu godinu, neka nam je što prije pošalju, da 
bi tako izlaženje lista, koji zavisi Jedino od 


naših vrijednih pretplatnika, bilo bez smetnje. 
A mi ćemo nastojati da list što bolje dotjeramo - 


sa svake strane. Nadamo se i ove godine raz- 
veseliti naše čitatelje s posebnim brojem po- 
“ svećenim jednom pitanju. Osim toga naš vri- 
jedni suradnik g. prof. Štejn sprema nadasve 
dirljivu studiju iz povijesti ruskog katolicizma 
u narednim brojevima. Ta će studija kao uosta- 
lom i svi ostali vrijedni radovi našeg suradnika 
pobuditi neobično zanimanje kod hrvatske Jav- 


nosti. To će ujedno bifi jedan od najboljih ra- 


dova koje g. prof. Štejn poklanja hrvatskom 
“narodu povodom jubileja četrdesete godišnjice 
književnog rada. Dok našem vrijednom jubi- 
larcu čestitamo na uspješnom radu, izrazujemo 
želju da što prije obradi nadasve zanimive 
teme katolicizma iz povijesti ruskog naroda. 


. 

GOD. XIL ZAGREB 1940. BR. 2. 





Uslovi za uspjeh u razmatranju 


Unutarnja molitva — vidjesmo u jednom nizu čla- 
naka (D, Ž, 1939, br. 1—1940. br. 1.) — veoma je 
potrebita i za napredak u duhovnom životu i za stva- 
ran i trajan uspjeh u apostolatu bilo svećenika bilo 
svjetovnih osoba, Razmatranje naime i kontemplacija 
obilno nam daje nadnaravno svjetlo razumu a volji 
žar ljubavi i jakost. A to nam je baš potrebito za 
nadnaravni život a napose napredak prema savršen- 
stvu, : : 

Red bi bio, dakle, da promotrimo uslove, pod ko- 
jima ćemo uspjeti u toj tolko potrebitoj unutarnjoj 
molitvi. I najprije ćemo vidjeti uslove, koji se mo- 
raju ispuniti prethodno, još prije same molitve; a 
zatim one uslove, koji se moraju ispuniti baš za vri- 
jeme iste molitve. 


Prethodni uslovi za uspjeh u unutarnjoj molitvi 
bili bi, u glavnom, uslovi sa strane duše, te, 
govoreći napose za redovničke osobe, nekoja re- 
dovnička opsluživanja, koja su u bližoj 
vezi s ovom molitvom, 


Štose, dakle ,zahtijevasastraneduše 
za uspjeh u unutarnjoj molitvi? Zahtjeva se čistoća 
savjesti, srca, duhai volje. 


1. Čistoća savjesti, 


Rekosmo u prošlim člancima, da je nutarnja mo- 
litva potrebita zato da postignemo čistoću duše i 
svetost, Sada govorimo, da je čistoća duše potrebita 
da uspijemo u molitvi, Ali tu nema nikakvog protiv- 
rječja. Ne traži se naime, da prije budemo savršeni 
u molitvi, da postignemo onu čistoću duše i srca; niti 
se traži da najprije posjedujemo savršenu čistoću 
srca, ako hoćemo da uspijemo u unutarnjoj molitvi. 
Već je smisao ovih tvrdnja, da treba uporedo nastojati 
oko postizavanja čistoće duše i obavljati unutarnju 
molitvu, Oboje se nužno mora međusobno potpoma- 
gati, Razmatranje će nam donijet život nadnaravno 
svijetlo i jakost, da upoznamo svoju  unutarnjost i 
sredstva, koja vode k čistoći duše te da se ovim sred- 
stvima i poslužimo, Ovaj prvi stepen nutarnje čistoće 
duše bit će najsigurnija priprava za jedno dublje raz- 
matranje, koje će biti barem nešto obilnije Božjim 
svijetlom i milošću za još savršeniji život, I tako će 
biti uvijek sve tjesnija i punija međusobna saradnja 
molitve i pročišćavanja naše unutarnjosti od mana 
i nedostataka, Naravno, tu može biti bržeg i sporijeg 
napredovanja. Može biti zaustavljanja, valjda koji 
put i padanja pa opet napredovanja, Ali uvijek ostaje 
nerazdruživi paralelizam između napredovanja u unu- 
tarnjoj molitvi i nutarnjoj čistoći duše i obratno, 


Ovoga se moraju napose sjetiti oni, koji bi htjeli 


intimnost razmatranja i kontemplacije bez postoja- 
nog i postepeno sve savršenijeg vježbanja u kreposti. 
Na ovo bi naročito morali pomisliti i oni, koji su na- 
dareni nekom prirođenom energijom i duhom podu- 
zetnosti te misle da mogu doći do solidnog i pravog 
savršenstva duhovnog života i stvarnog i trajnog 
uspjeha u svom apostolskom djelovanju bez savr- 

šene unutarnje molitve, Ko bi mislio da se do prave 
i čvrste kreposti može doći bez unutarnje molitve ili 
s malo ili sa slabo obavljenim razmatranjem, taj bi 
pokazao da se ne sjeća ili ne shvaća potpuno one 
Spasiteljeve: »Jedan je vaš učitelj: Krist« (Mt, 23, 10). 
On nas zapravo sam poučava u duhovnom životu, 
kada nas u sabranosti i intimnosti molitve ili prosvjet- 
ljuje sasma novim mislima ili nam daje svoje božan- 
sko svijetlo, da živo razumijemo ono, što smo du- 
hovna čitali ili čuli, »Otac je« — veli sv. Ivan od 
Križa — »rekao jednu riječ i ova Riječ bijaše njegov 
Sin, i On govori ovu riječ u vječnoj šutnji, i u šutnji 
(svih moći u pogledu stvorenja i sabranosti prema 
Bogu) duša čuje ovu riječ« (Sentences et Avis, n, 307. 
u izd, Hoornaert 1922, t, 2), Bez ove nutarnje pouke, 
koju sam Božanski Učitelj ulijeva, bez ovoga božan- 
skoga svijetla, krepost će biti manjkava ili čak kriva 
krepost. Bez Božje jakosti i neke sladkoće vježbanje 
u kreposti bi nam brzo dosadilo. Ali, ako bismo, iz 
bilo kojih razloga, ipak ostali vjerni običnom kršćan+ 
skom redovničkom ili svećeničkom životu ostali bi u 
nama čitavo more većih i manjih nesavršenosti i lakih 
grijeha, 

Kakva se, dakle, čistoća savjesti zahtijeva za 
uspjeh u unutarnjoj molitvi? Zahtijeva se čistoća, ali 
ne takova, koja bi isključivala svaki i najmanji grijeh, 
koji duša iz same ljudske slabosti počini, Ova čistoća 
savjesti naznačuje ono trajno raspoloženje i stanje 
duše, po kojemu duša mrzi na svaki način i najmanji 
hotimični grijeh te ne dopušta, da nijedan između 
njih ne zahvati korjena u njoj. Tko, dakle, i upadne 
iz ljudske slabosti (ili koji put iz neke hotimične ma- 
lene zlobe) u kakav laki grijeh ili pomanjkanje, ta- 
kova duša, koja nastoji oko čistoće savjesti brzo 
pohiti da to odmah popravi poniznim priznanjem i ka- 


67 


> 


janjem pred Bogom, a na svoje vrijeme i na sv, ispo“ 
vijedi, Sve se to događa bez malodušja i uznemira- 
vanja, Bol za pomanjkanje i odluka za popravak mo- 
raju biti spojeni s unutarnjim mirom i odanošću u 
Božju pomoć za sve savršeniji popravak i napredak, 


Malodušje i nemir odavali bi nekom tajnom i finom 


ohološću. »Neću se prepustiti malodušju, kad poči- 
nim kakovu pogrešku, već ću se odmah za nju poka- 
jati, odlučiti bdjeti nad sobom i ne misliti više na 
nju« tako je govorila ona sveta redovnica Margarita 
Claret de la Touche (»Les voies de Dieu« p, 50). 
Na ovaj način iste naše moralne slabosti okajane 
pokajanjem punim pouzdanja u milost, jesu jedno 
između pomagala i sredstava k poniznosti. Pače, veli 
na nekom mjestu sv, Frano Saleški, da postojano se 
dizati iz pada a da pri tomu ne gubimo pouzdanja, 
odvažnosti niti išta od stalnosti naše odluke, da Bogu 
potpuno pripadamo ,jest učinak čvrste, herojske kre- 
posti, Ovakova duša zanosi Gospodina i privlači Ga 
svojom poniznošću k sebi, A na drugom mjestu veli 
isti sv, Naučitelj: Činiti dobro i učiniti ga veselo jest 
dvostruko dobro; a žalostiti se radi svojih pomanj- 
kanja znači pomanjkanju nadodati pomanjkanje. 


2, Čistoća srca, 


Čistoća srca naznačuje čistoću naše ljubavi i čuv-. 


stava, To znači, da na prvom mjestu ljubimo Boga a 
sve ostalo u Bogu, prema volji i određenju Božjem. 
Mora, dakle, biti iščupan najprije svaki i najmanji 
&rešni osjećaj, Zatim moramo nastojati osloboditi se 
svake privezanosti za bilo kakvo stvorenje, osobu ili 
predmet: Jedino je tada moguća ona sloboda srca, 
koja je potrebita da se duh podigne u mirnoj i savr« 
šenoj kontemplaciji (razmatranju) k Bogu. Jedino. 

ako srce potpuno pripada Bogu svom ljubavlju, ono 
će izdizati i sebe i misli nesmetano i mirno prema 
Bogu, Kao što majci, koja nema nego jedinca sina, 
koga silno ljubi, ne samo nije teško neprestano mi- 
sliti na njega, već joj je neprestana misao na njega 
prava naslada i užitak: tako će i duši, koja ljubi samo 
Boga (a sve ostalo u Njemu i radi Njega), biti lako 
razmatrati o Bogu, misliti na Njega. Pače misliti na 
Boga i žrtvovati se za Boga postat će joj najveća na- 
slada, bit će joj život njezin! Moramo, prema Spasi- 
teljevim riječima da budemo »čista srca«, ako želimo 
da budemo oni »blaženi, koji će Boga vidjeti«. 


3, Čistoća duha. 


Čistoća duha, koja je potrebna za uspjeh u unutar« 
njoj molitvi naznačuje potpuno gospodarstvo duha 
nad maštom, uspomenama i mislima, Naš duh dakle, 
mora biti najprije čist od misli, maštanja i uspomena 
zlih i pogibeljnih; od svega, što se protivi kreposti 
bilo kojoj; što nam opisuje naše umišljene ili prave 
uspjehe, osim u koliko je ovo potrebito za daljni 
nacrt našeg rada; što nam dozivlje na pamet primljene 
nepravde stvarne i umišljene; što nas sjeća pohvala, 
koje smo primili ili smo ih sami umislili; što goji osje- 
ćaj osvete, ogorčenosti ili odviše nježnih čuvstava 
bilo prema kome; sve što nas može zavesti zamamom 
ljepote i naslade; u kratko: od svega, što kalja, za- 
sobljuje, i uznemiruje, 
= Poslije ovoga moramo nastojati osloboditi unutar- 
njost od beskorisnih misli, koje duh rastresuje, One 
su u početku obično samo isprazne, Ali već time nam 
mnogo škode, što nam mnogo dragocjena vremena 
odnose. U životu sv, Gabrijela od Majke Možje Ža- 
losne, mladog bogoslova pasioniste, čitamo, da je iz- 

bjegavao beskorisne misli kao i napasti nečastivoga. 
»Ako ništa drugo — govorio je onaj Svetac — vri- 
jeme koje u tim mislima prolazi, jest izgubljeno vri- 
jeme; jest jedna dobit, koja se oduzimlje duši, jer se 
duša misleći na dobre stvari uspaljuje u Božojoj lju- 
bavi i oduševljava se za vježbanje u svakoj kreposti«. 
Ovo se još pojačava time, što misli, u početku samo 
beskorisne, dosta lako postanu pogibeljne ili čak 
grešne, 

Napokon, ako želimo stvarno uspjeti u unutarnjoj 
molitvi, treba se riješiti misli, koje su u sebi dobre, 
ali nijesu dobre za to vrijeme, kao n, pr, misli o po- 
slovima, o nauku, o pothvatima nijesu dobre za vri- 
jeme molitve, Moramo ublažiti misli, koje su dobre, 
ali se njima pretjerano podavamo, Tako n. pr. nije 
dobro, da nas misli i brige o poslovima, poduzećima, 
nauku i slično potpuno apsorbiraju, da nas sasvim 
osvoje te im postanemo robom, Ovakova se pretjera- 
nost u mislima, može odnositi i na samu krepost., kao 
npr. kod skrupula ili bojažljivosti, 

Naše nastojanje, stoga, mora ići prema domu da 
«discipliniramo svoj duh, jer Bog ne običava govoriti 
u vrevi i buci misli, Nadasve je važno, da svim si- 
lama nastojimo očistiti, osloboditi svoje srce. Nered 
će nam, naime u mislima nanositi manju muku, ako 
je srce čisto i slobodno, Takove misli, dok srce ostaje 
slobodnim, nemogu — obično — da nas duboko za- 
hvate i diraju, Misao na Muku i na Božja dobročin- 
stva a nadasve ljubav prema Bogu, olakšat će nam 
trajno bdijenje nad vanjskim i unutarnjim sjetilima, 
i bit će najbolji čuvari našeg srca i našeg duha, 

4, Čvrstoća volje. 

Pod čistoćom volje razumijevamo, da nemamo 

druge volje osim Božje volje, Znači čvrsto raspolo- 

ženje biti podložan u svemu zakonima Božjim, Crkov- 
nim, Reda (ako je redovnička osoba), naredbama 
zakonite vlasti u svemu što je dobro, savjetima i upu- 
tama svojega duhovnika ili ispovjednika u stvarima 
savjesti, te napokon u svim putevima ugodnim ili 
neugodnim Božje Providnosti. U kratko možemo reći: 
volja je čista, kad je uvijek spravna da izvrši i čini 
ono, što Bog hoće, kada i kako kojom namjerom i 
svrhom to sam -Bog hoće, Jasno je, ako je volja 
spremna da u svemu vrši Božju volju, da će to poka- 


.zati i u svojem vanjskom djelovanju, 


Na ovo moramo paziti nadasve, ako nas kakva 
strast vuče da nas na zlo navede, ili nam kakova na- 
klonost laska, da koje dobro djelo ne učinimo baš 
dobrom namjerom, Eto zašto moramo i na dobre na- 
klonosti (kao naklonost na rad i apostolat) pripaziti 
da i one budu prožete duhom vjere i nadnaravne lju- 
bavi. Bez ove kontrole nad čitavom našom djelat- 
nošću (pa izvirala ona iz dobrih ili loših sklonosti), 
nastojeći da svemu otisnemo pečat nadnaravnosti i 
usmjerenosti prema Bogu, može se lako dogoditi, da 
kroz čitav život ostanemo puni sebe, A ovaj nezdravi 
»ja« zasljepljuje oko razuma i slabi onu nekoć čvrstu 
volju potpuno pripadati Bogu, Posljedica svega toga 
bit će ta, da će molitva ostati bez ovoga glavnoga cilja 
i ploda, naime bez savršenstva prave ljubavi Božje, 
koja se nužno očituje u otcijepljenju od sebe i svega 
stvorenoga te u savršenom vršenju Božje volje. »Ako 
me ljubite — veli Spasitelj — zapovijedi moje opslu- 
žujte« (Iv. 14,15). 

Nesuglasje s voljom Božjom ili čak nesavršeno 
držanje prema Bogu učini da ohladni i srce prema 
Bogu. A posljedica toga jest, da duša više ne“ mari 
da misli i razmatra o Njemu, A ako to i čini, to je 

površno, rastreseno i bez intimnosti osjećaja prisut+ 
nosti Boga, 


Resumirajući sve u kratko: Čistoća sa-_ 


vjesti: odbacuje najmanji hotimičan grijeh — a 
teži za Bogom, Čistoća srca: otcjepljuje nas od 
zle pa i samo naravne ljubavi stvorenja — a čini da 
se zaljubimo u Boga i time nas ugodno sili da mislimo 
na Nj i da Ga želimo duboko upoznati. Čistoća 
duha: čisti naše spoznaje moći (sjetilne i duhovne) 
i odstranjuje rastresenost — a time nas neposredno 
pripravlja na sabranost i na bistro spoznavanja Boga. 

Čistoća volje: stvara jedinstvo volja između 
nas i Boga a time već neku svetu familijarnost — a 
to nas uvodi i u intimnost saobraćaja duše s Bogom 
za vrijeme molitve i čini nas nadnaravnim u našim 
djelima i jakim u odlukama. 

.Na taj se način zapreka razmatranja i kontempla- 
cije postepeno umanjuju i prestaju, a duša tako čista 
može nekom prirodnošću da uđe u živi intimni sao- 
braćaj i dodir sa svojim trajnim Božanskim Go- 
stom, koji u njoj uvijek stanuje, Jedino u ovakovom 
međusobnom i progresivnom pomaganju unutarnje 
molitve i čišćenja naše duše čvrstim kreposnim živo- 
tom bit će nam osiguran put prema gori savršenstva 
i stvaran i.trajan uspjeh apostolskog djelovanja, 


0. Dr, Dominik Budrović O. P, 

Crkva i duhovni život 


L Krist je »Spasitelj sviju, a osobito vjernika« 


(1 Tim. 4,.10), Ni pogane, ni krivovjerce, koji iskreno 


traže Boga, ne ostavlja On bez nužnih poticaja i 


milosti. Ali puninom svojom (Iv. 1, 16) djeluje Krist 


samo u vjernicima t, j. u onima, što su vjerom i pre- 
porodom krsta pricijepljeni Njemu u Crkvi Njegovoj, 
koja je tijelo Njegovo. 

Krist je kao glava sjedinjen sa svojom Crkvom, 
koja je otajstveno tijelo Njegovo.  »Krist je glava 
tijela Crkve« (Kol 1, 13). »Bog je sve podložio pod 
noge Kristu, a Njega je postavio glavom cijeloj Crkvi, 
koja je tijelo Njegovo« (Ef 1, 12). Crkva živi od 
Krista. Kao što tijelo živi, dok je.u životnoj vezi sa 


živom glavom, tako Crkva živi, jer je u životnoj vezi 


s Kristom —- kao Njegovo otajstveno tijelo. 

Preporodom krsta Krist nas je po Duhu Svetome 
sjedinio s Crkvom. »U jednome Duhu svi mi smo 
kršteni u jedno tijelo« (1 Kor. 12, 11). Dok smo u 
duhovnoj vezi s Crkvom, mi smo u Crkvi sjedinjeni 
s Kristom. Po Crkvi djeluje u nama Krist. Mi po 
Crkvi živimo milosnim duhovnim životom od Krista, 
»Od Njegove punine svi mi primismo; milost za 
milost« (Iv 1, 16). 

 Sjedinivši nas s Crkvom, Krist je Crkvi na ruke 
crkvenih poglavara položio sve, što treba za naše 
spasenje, On je dao Crkvi istinu Svoje nauke, da je 
vjerujemo. Dao je put Svoga zakona, kojim prema 
Njegovom .primjeru i uz pomoć Njegovu ufamo se 
postići Njegovo blaženstvo. Dao je život milosti 
Svoje i sama Sebe, da bi Mu ljubavlju uzvraćali ovu 
ljubav. “Crkva dakle naukom, zakonom i milošću 
Kristovom nastavlja i ispunja Kristovo spasiteljsko 
djelovanje u našim dušama i razvija u nama. vjeru, 

ufanje i ljubav. Razvija duhovni život za vječni 
život. 


IL. Vjera. — Da bi Crkva razvila u nama vjeru 
— početak duhovnog života — Gospodin daje Crkvi 
uz Svoju božansku istinu još i Svoj ugled te trajnu 
pomoć Svoju i Duha Svetoga. On veli: »Kao što je 
Otac Mene poslao, tako Ja šaljem vas« (Iv 20, 21). 
»Dana Mi je sva vlast na nebu i na zemlji. Idite 
dakle i naučajte sve narode. I evo Ja sam s vama 
u sve dane do svršetka svijeta« (Mat 28,18). »Duh 
Sveti učit će vas sve i napomenut će vam sve, što 
sam vam. govorio« (Iv 14, 26). Zato Apostol kaže: 
»Crkva Boga živoga jest stup i temelj istine« 
(1 Tim. 3, 15). 

Auktoritet Božji daje riječi Božjoj u Crkvi sigur- 
nost, koja je nad svaku ljudsku sigurnost. Po Crkvi 
daje sigurnu spoznaju vječnih dobara i životnih 
smjernica. Najviša pitanja nalaze konačno i sigurno 
riješenje u božanstvenom ugledu katoličke Crkve. 
Sigurnost, što je božanski auktoritet sv. Crkve daje 
vjeri, može da zadovolji i smiri svaki razum: uče- 
njaka kao i djeteta. Radi ove sigurnosti vjera u 
Crkvi prelazi u iskreno udivljenje, poštovanje i kla- 
njanje Bogu, pa u ufanje i ljubav k Bogu i u život 
po vjeri.  Božanstveni uktoritet Crkve jest čvrsta 
podloga naše vjere, koja se očituje u cijelome našem 
životu. Jer je svrha crkvene nauke, kako veli sv. 
Pismo: »Da bi izabranici Božji vjerovali i da bi pri- 
znavali istinu (Božju) pobožnim životom« (Tit, 1, 1). 

Vjera Kristova po Crkvi daje vjernicima jednako 
mišljenje, štovanje Krista i vječnih dobara. »Da se 
saberemo svi u jednoj vjeri i priznavanju Sina Bo- 
žjega« (Ef. 4, 13). Proniknuti vjerom mi se osjećamo 
kao jedno jedinstveno tijelo Kristovo  prodahnuto 
jednim Duhom Svetim. »Svi smo mi kršteni u jedno 

tijelo (Crkvu) i jednim smo Duhom  napojeni« 
(1 Kor. 12, 11). 

Samo nutarnja vjera, koja se osniva na Božjem 
auktoritetu u Crkvi, može nas dovesti do duhovnog 
jedinstva s vjernicima Crkve i do sjedinjenja s Kri- 
stom i Božanstvom. Prema molitvi Isusovoj na zad- 
njoj večeri: »Oni, koji će po riječi apostol4 vjerovati, 
da budu jedno (međusobno) kao Ti, Oče, u Meni i 
Ja u Tebi; da ioni u nama (s Božanstvom) budu 
jedno« (Iv. 17, 20), — Samo nutarnja vjera, koja po- 
čiva na Božjem auktoritetu u Crkvi, može se pravo 
i duboko doživljavati i u vanjskim djelima vjere, 

Ufanje. — U evanđelju Crkve ugled Božji osi- 
gurava nam blaženstvo Božje u nebu. »U nebu nam 
je pripravljeno ufanje, za koje ste čuli u riječi istine 
evanđeoske« (Kol. 1, 5). »Po evanđelju imamo dio 
u Božjim obećanjima u Kristu Isusu« (Ef, 3, 6), 

Jer nam Bog po Crkvi evanđeljem obećaje Svoje 
blaženstvo kao plaću. On nam ujedno postavlja Svoj 
zakon i daje Svoju pomoć. Zato pravo kršćansko 
ufanje nije preuzetno. Ne očekujemo njime nezaslu- 
ženu plaću, bez vršenja zakona Božjega. Crkva 
evanđeljem traži, da se ufamo vječnome životu, ako 
vršimo zakon evanđelja u svome životu. »Da bi 
priznavali istinu (evanđeosku) pobožnim životom, 
da im to buđe na ufanje vječnoga života« (Tit. 1, 1). 
—Niti se ufamo postići blaženstvo samim svojim 
silama, nego po milosti oproštenja i posvećenja i uz 
neprestanu pomoć Božju. A ovo oboje dobivamo 
obilno samo po Crkvi iz preobilja Kristovih zasluga. 
Po Kristovoj naredbi Crkva nas u krstu posvećenjem 
preporađa. U potvrdi nas Duhom Svetim utvrđuje u 
milosti. Ispovijeđu nas pale diže ponovno do milosti, 
U Euharistiji nam žrtvom Kristovom otvara vrelo 
milosti i hrani dušu našu, da bi u milosti ojačala. 

Sv. pomašću daje ili umnaža milost, da nam osigura 
spasenje. U ženidbi posvećuje ženidbeni stalež, U 
sv. redu daje vlast i posvećenje svećeničko. U sva- 
kome sakramentu dok primamo od Crkve milost 
posvećenja, dobivamo i pravo na pomoć Božju, koja 
odgovara svrsi sakramenta, Po Crkvi dakle uz obe- 
ćanje Božje dobivamo pomoć i milost Kristovu, u 
kojima je osnov našeg ufanja i zalog našeg blažen- 
stva. Dobri pak primjeri vjernika, zajedničke molitve, 
skupno primanje sakramenata itd. tek podupiru 
naše unutarnje ufanje, : 


Samo u Crkvi možemo učvrstiti naše unutarnje 
ufanje tako, da nas ono napunja trajnom radošću, 
izaziva nas neprestano na pouzdanu molitvu i odu- 
ševljava nas, da stalno vršeći volju Božju idemo za 
ciljem našeg ufanja: za blaženstvom Božjim. 


Ljubav. — U evanđelju Crkve Gospodin daje 
sigurnost našoj vjeri i po tome zalog našem ufanju. 
Tako nam u Crkvi daje i jamstvo za svoju žrtvu, 
kojom se On na križu predao našoj ljubavi. Predao 
se za Crkvu, »Krist je ljubio Crkvu i Sebe je predao 
za nju, da je posveti« (Ef. 5, 25), Kad se dao za 
Crkvu, dao se za svakoga od nas, »Krist je dao život 
Svoj za nas« (1 Iv. 3, 16). »Sin me Božji ljubio i Sebe 
za mene predao« (Gal. 2, 20). : 


Samo po Crkvi Krist poniženjem svojim nastavlja 
Svoju križnu žrtvu u sv. Misi, I daje nam se tako 
u neshvatljivoj ljubavi, da kao duhovna hrana 
umnaža milost duše i obnavlja naše kreposti Oso- 
bito našu ljubav k Bogu i bližnjemu. "Da u ljubavi 
Kristovoj vršimo zakon Božji. Da se tako urašću- 
jemo milošću u Krista i duhovno se srašćujemo s dru- 
gim članovima Crkve u jedno tijelo Kristovo, sv. 
Crkvu, Apostol veli: »Vršeći istinu (Božju) u ljubavi 

se prirašćujemo u svemu Kristu, koji je glava (Crkve 


i naša)« (Ef. 4, 15). 

Da nas uvede u ljubav prema drugima, učinio nas 
je Gospodin ovisnima o njima. Jedan čovjek ne 
može si pomoći u svemu. Treba druge. I cijeli stalež 
treba druge staleže. I u Crkvi nas je Gospodin uči- 
nio ovisnima o drugima. O poglavarima Crkve i o 
vjernicima. Bez poglavara Crkve nema sigurne vjere 
ni temelja ćudoređu. Bez njih nema sakramenata, ni 
žrtve. Nema oproštenja ni posvećenja. Nema milos- 
nog duhovnog života ni spasenja. Mi smo ovisni i 0 
drugim vjernicima, jer nas pomažu njihovi dobri pri- 
mjeri, molitve i zasluge. Zato za sve njih osjećamo. 
Apostol to tumači ovako: »Nijesu svi apostoli, nijesu 
svi evanđelisti; nijesu svi naučitelji« (1 Kor. 12,29). 
»Razdijeljene su milosti... službe... djela. Kao što 
je tijelo jedno, a ima mnoge članke, a svi članci 
ipak su jedno tijelo, tako i Krist. (u Crkvi)« 
(1 Kor. 12, 4). Zato: Ne može oko reći ruci: »Ne 
trebam tvoje posluge«. Niti glava nogama: »Nijeste 
mi potrebne«. Ako jedan članak trpi, tada trpe za- 
jedno s njim svi članci. Ako je jedan proslavljen, 
svi se vesele, A vi ste tijelo Kristovo (Crkva) i jedan 
drugome članci« (1 Kor. 12, 21), — Članci tijela 
međusobno. suosjećaju i pomažu se. Tako i pravi 
članovi Crkve. Crkva je dakle uređena od Krista 
kao zajednica ljubavi. Vrhovni zakon života u sv: 
Crkvi jest duhovna ljubav k Bogu i bližnjemu. 

Kao članovi Crkve mi posebice osjećamo za one, 
koji su s nama zajedno članovi Crkve, otajstvenoga 
tijela Kristovoga. Oni su nam blizu. Bliže od drugih. 
Jer su s nama istih misli po istoj vjeri. Istih nada 
po istome ufanju. Istih osjećaja po ljubavi Boga i 
bližnjega. Ista nas majka sv. Crkva rodila po milosti. 
Imamo istoga Oca nebeskoga, istoga Spasitelja Isusa 

Krista, istoga Posvetitelja Duha Svetoga. Istu majku 
nebesku u Majci Božjoj, istu braću u svetima i u du- 
šama čistilišta. S Crkvom, majkom našom zajedno 
molimo, žrtvujemo, klanjamo se i zahvaljujemo Bogu 
po Kristu, Crkva nas i hrani kao jednu obitelj. kod 
Božjega stola istim Tijelom Kristovim i sjedinjujuć 
nas tako s Bogom napaja nas Njegovom požrtvov- 
nom ljubavi. Ovdje po ljubavi k Bogu ulazi u naše 
srce nesebična, požrtvovna, duhovna ljubav k bliž- 
njima, Zato nigdje nema tako požrtvovne ljubavi 
kao u Crkvi: u bezbrojnoj vojsci redovnika, misijo- 
nara, suradnika u društvima molitvenim, dobrotvor- 
nim, misijskim; katol, akcije i u svima onima, koji 
u Bogu ljube druge i mole se i žrtvuju se za spasenje 
njihovo te tako vrše riječ Apostola: »Služite jedan 
drugome u duhovnoj ljubavi« (Gal, 5, 13). Nigdje 
drugdje nemamo toliko primjera, prilika, poticaja i 
pomoći, da nesebično i radosno radimo i trpimo 
s Kristom za spasenje drugih, za Crkvu, Nigdje izvan 
Crkve ne možemo se potpuno predati Bogu u Kristu, 
kao u Crkvi služeći ovako Bogu u bližnjemu nese- 
bičnom ljubavlju poput Apostola, koji veli; »Vese- 
lim se što trpim na tijelu svome za vas, za tijelo 
Kristovo, koje je Crkva« (Kol, 1, 24). 

U Crkvi dakle više nego igdje može se naša lju- 
bav razgorjeti do nesebičnosti i žrtve za Boga i bliž- 
njega — do duhovnog sjedinjenja s Kristom i Bo- 
žanstvom. 

UI. U Crkvi se dakle razvija u nama život vjere, 
ufanja i ljubavi k Bogu i bližnjemu — unutarnji 
milosni duhovni život, koji nas sve više sjedinjuje 
s Kristom i Božanstvom, a po tome i vjernicima 
otajstvenog tijela Kristovoga, sv. Crkve. 

Sve ovo čini zapravo sam Krist po Duhu Svetome 
u Crkvi, Crkva je samo oruđe Kristovo, »Crkva je 

podložna Kristu (Ef. 5, 24), Crkva kao tijelo Kristovo 
sudjeluje u službi Kristovoj. Nastavlja je vidljivo. 
Tako nadopunjuje Krista. Ali ona to ne čini sama, 
nego Krist po njoj sve usavršuje. »Crkva je tijelo 
Kristovo. Ispunjenje Njegovo. A On sve u svemu 
usavršuje« (Ef. 1, 22). A na drugome mjestu tumači 
Apostol, kako Krist djeluje po pojedinim članovima 
Crkve, da usavrši pojedince i Crkvu, On veli: »Krist 
je glava. On cijelo tijelo (Crkvu) sastavlja i sjedinjuje 
poslužujuć se svim pregibima, (On djeluje) prema 
sposobnosti pojedinog člana, Tako čini (Krist), da 
raste tijelo (Crkva) i da se izgrađuje u ljubavi« 
(Ef, 4, 16). 

Unutarnjim načinom kao trs u lozama (Iv. 15, 1) 
djeluje Krist po Crkvi u nama, da nas vjerom, ufa- 
njem i ljubavlju sjedini sa Sobom i Božanstvom. On 
nam kod toga ostavlja našu slobodu. Ne sili nas, da 
primimo djelovanje Njegovo. Aliako Kristovu 
nauku, zakoni milost, što nam ih daje 
Crkva, poslušno primamo vjerom, ufa- 
njem i ljubavlju, tada otvaramo srce 
svoje unutarnjem djelovanju Kristo- 
vom. I On tada razvija u nama život milosti sve 
do duhovnog sjedinjenja s Bogom. — Ne primamo li 
od Crkve milosnog života Kristovoga, tada smo kao 
zle ribe, koje će se odbaciti (Mat, 13, 48), kao ne- 
vrijedni gosti, koji će se iz gozbe izbaciti (Mat. 
22, 13), kao kukolj, koji će se spaliti (Mat. 13, 30). 
Nema u nama milosnog duhovnog života Kristovoga, 
ako Kristovu nauku, zakon i milost od Crkve ne 
primamo poslušnom vjerom, ufanjem i ljubavlju. 

Za praksu, — Kad je Kospodin sv. Tereziji Vel, u 
objavi nešto dobra naložio, a ispovjednik joj odredio 
drugo, tada ju je Gospodin upozorio, da ima poslu- 
šati ispovjednika, a ne Njega. Mi se dakle u svome 

duhovnom životu ne smijemo ravnati po svojim za: 
mislima, željama pa ni po privatnim objavama, jer 
nas po svemu tome može zavesti naša narav ili 
đavao. Nego imamo slušati Crkvu Kristovu, jer po 
njoj djeluje Krist. Tada i ako se svećenik Crkve 
možda u savjetu prevario, a mi ne opazivši poslušali 
ga, ostaje nam zasluga vjere i poslušnosti. — I u vanj- 
skoj organizaciji vjerskih društava, molitava, apo“ 
stolata, uzgoja, javnih vjerskih nastupa, u opće u 
javnim djelima, koja se tiču vjere i Crkve imamo se 
podvrgavati Crkvi, odnosno svome biskupu jer su 
biskupi postavljeni od Duha Svetoga, da upravljaju 
Crkvom Božjom (Dj. Ap. 20, 28). Apostolski učenik 
sv. Ignacije (mučen g. 107.) piše o tome kršćanima 
ovako: »Svaki se neka pokorava biskupu kao Isus 
Krist Ocu, a svećenicima kao apostolima. Nitko od 
vas neka ne radi bez biskupa ništa, što se tiče Crkve. 
Koji su Božji i Kristovi, oni su uz biskupa. Koji (u 
stvarima, koje se tiču Crkve) poduzimlju što potajno 
od biskupa, đavlu služe« (Posl Smir.). ' 


J, Franko, 


Ljubav temelj života 


TII 


Sav čar i ljepota božićne liturgije unosili su u 
naše duše smirenje. I mi smo nastojali da nas posve 
prožme i ispuni anđeoska pjesma: Slava Bogu 
na visini, a mir ljudima dobre volje. 
Da li nas je ispunio taj mir do zasićenosti? Da li je 
ublažio one bolne trzaje naših duša i raširio po njima, 
blaženo spokojstvo? Tko će odgovoriti jesn 07? 
Srce nam je pokrenuo drhtaj časovite radosti. Pjesma 


badnje noći je razvedrila sumrak naših teških dana. | 


Ali sve je to bilo na žalost samo časovito. Slični smo 

onom dječaku, koji je pred Božić gomilao svom sna- 
gom svoje mladosti najčišće i najveselije osjećaje 
i nastojao da na sam Božić njegovo čekanje bude 
okrunjeno svetim doživljajem, koji će ispuniti sve 
njegove želje i koji ne će nikad prestati, A kad je 
prolazio Božić, uskliknuo je žalosno: Pa zar i Božić 
prolazi?! Dječak je bio sav uronjen u svoje male 
brige. Daleki ljudi, krajevi i tamošnja zbivanja nisu 
pomućivala njećovo spremanje za Božić, Mi smo do- 
živjeli isto kao i dječak, snažnije, dalekovidnije, 
bolnije, ali i sprema naša je bila rastrgana. Takav 
je bio i božićni doživljaj. Raskomadan, polovičan i 
nepotpun. Radost je bila zbilja časovita. U duši nika- 
kova zasićenost i spokojstvo, jer su u tim časovima 
možda još jače navalile zle slutnje, strah neizvjesnosti 
i bojazan crne sutrašnjice. Mi si čestitamo: Božić i 
Novu Godinu. Puni smo iskrenih želja. Smiješak nam 
je mlohav, pogled plašljiv, drhtav stisak ruke. 
Sinovi Božji su bez ljubavi, sinovi svijetla bez 
sunca. ' 
Čovječanstvo je stupilo na prag nove godine. 
Opija ga neka beskrajno sadržajna nada. Ruke su 
se digle na molitvu, ali s njih kaplje krv. I za čas se 
rasplinjuje nada, Klonulost lica i očaj u očima po- 
kazuju svu nemoć, bijedu i nesreću naših dana. 
Čovjek ne može ni da se nada. Samo trpi i plače. 
Buni se i ubija. Zašto sve to? Dokle ćemo se ubijati? 


a 
U toj teškoj atmosferi i nehotice se čovjek sjeti 
one zgode, kad je učeni zakonodavac zapitao Krista: 
»Učitelju, koja je najveća zapovijed u zakonu?« 
I mi se danas tako rado gubimo samo u ispitiva- 


nju, premda vrlo dobro znamo: zašto je sve to i dokle 
ćemo se ubijati! 


6 

Bog je iščupan iz srdaca. Ljubavi nema. Mira 
nema. i 

»Reče mu Isus: Ljubi Gospodina Boga svoga svim 
srcem svojim i svom dušom svojom i svom misli svo- 
jom. Ovo je najveća i prva zapovijed. A druga je 
ovoj jednaka: Ljubi bližnjega svoga kao samoga 


sebe. O ovim dvjema zapovijedima visi sav zakon 


i proroci.« (Mat. XXII, 37—40). 

Krist je dao tim riječima konačnu formu svoje 
nauke. To je vrhunac s kojega gleda na prošlost i 
budućnost, na zakon, proroke i univerzalnost novo- 
zavjetnog kraljevstva. Za Židove mikakova novost. 
U Mojsijevom zakonu je naložio Gospodin, da zapo- 
vijed o ljubavi prema Bogu imaju nositi kao povelju 
u svojim rukama, zapisati je na čelo i na kućni do- 
vratak, samo da se svijest te velike dužnosti nepre- 
stano oživljava i da bude vrhovni životni normativ. 
Bližnjega je morao — po Zakonu — ljubiti kao sa- 
moga sebe. Ako je to vršio — bio je pravi član 
Izraela. Ali kako Krist nije došao da ruši Zakon, 
nego da ga usavrši, zato je bilo potrebno još jednom 
naglasiti ono najvažnije i upotpuniti temelj svakoga 
onog, koji hoće na starom izgraditi novo. 

Ljubav je imala biti taj temelj. 

«Boga valja ljubiti svim silama i iznad svega. Kako 
ćeš ljubiti ono, što ne poznaješ potpuno? Zato je 
Isus, jedini Učitelj, nastupao moćno i auktoritativno, 
poučavao i razlagao istinu o trojedinom Bogu. Otkri- 
vao je dubine Božjega bića u koje ljudski um ne bi 
nikad zašao po svojim silama i davao je ljudima 
sposobnost da usvoje ite istine, da tako spoznaju 
Boga i Sina njegova. Ljudi će se, spoznavši Boga, još 
jače zagrijati za predmet svoje ljubavi i tako će 
posve učvrstiti temelj, na kojem ima biti izgradjena 

nova životna zgrada. Sve će vjerske istine — čitava 
dogmatika — počivati na temelju ljubavi, koja će 
biti živa veza izmedju svetih tajna i samoga Daro- 
vatelja tih tajna, 

Ljubav će jedina usvojiti i održati sve dužnosti 
-— čitavu moralku — koje se ukazuju prema Bogu, 
sebi i bližnjemu. Tako će i u tom pravcu biti ljubav 
granitni oslonac i čelična poluga, koja će upravljati 
sav život. Dakle i dogmatika i moral počivaju na 
zapovijedi o ljubavi. Kršćanstva nema bez dogma- 
tike i morala. Dosljedno: kršćanstva nema bez lju- 
bavi. Kršćanstvo je Kristovo, Božje. Zato Krist 
toliko i tako uči o svom i našem Ocu, Svi ljudi 
imaju jednoga Oca, Svi su ljudi Božja djeca. Svi su 
ljudi braća. Bez ljubavi niti ima Oca niti djece, a niti 
braće. Ta je ljubav medjusobna, Otac ljubi djecu, 
zato ona moraju ljubiti njega. Brat ljubi brata, zato 
se svi ljube nesebično, Jedan drugoga kao što svaki 
samoga sebe, 

Ljubav sjedinjuje Stari i Novi Zavjet. Proroci su 
je naviještali, Krist je ostvaruje i pokazuje kako ona 
može da bude vrelo ljudskog života. 

Sv. Pavao gleda u tim Spasiteljevim riječima vrhu- 
nac svega: Čitav Zakon je našao svoje 
ispunjenjeu jednoj zapovijedi: Ti mo- 
rašsvogabližnjegaljubitikaosamoga 
sebe (Gal, V, 14), Isto kaže i u Poslanici Rimlja- 
nima: Jerovo: »Nečinipreljube, ne ukra- 
di,jnepoželisiakoimakojadrugazapo- 
vijed,uovoj jeriječisadržano:»Ljubi 

bližnjega svojega kao samog sebe«. 
(XIII, 9), Sveti Jakob naziva zapovijed ljubavi: kr a 
ljevska zapovijed, što je razumljivo, jer je 
na njoj Kralj neba i zemlje sazidao svoje kraljev 
stvo na zemlji, I nebesko kraljevstvo je utemeljeno 

u toj velikoj zapovijedi, jer je po sv. Ivanu_ sam 
Bog ljubav (1, IV. 8), ljubav proizlaži iz 
njega (7) i samo je onaj u Bogu, koji ostane 
u ljubavi (16). ' 

Tako je eto ljubav središte, ali i ishodna točka 
života uopće, čovječjega napose, Bez nje je taj život 
nelijep, nedostojan, pače suvišan, Suvišan je zato, 
jer je bez sadržaja, bez onoga, što čovjeka smiruje, 
zadovoljuje i potiče na privlačivu budućnost, Radi 
toga nemir izjeda i razara dušu, a usta proklinju, 

Nije svejedno: kakva je to ljubav, Nas napokon 
zanima : gdje se pokazuje ta ljubav, kakovo je njeno 
naličje? Bog je dobro znao da bi lukavi čovjek za 
svoje “opravdanje mogao reći: Znao sam za zapovi- 
jed ljubavi, ali nisam dokučio njeno ostvarenje. Zato 
da se nitko ne bi mogao izgovoriti i opravdati, a s 
druge strane da svatko uzmogne na ljubav izgraditi 
svoj život, Bog progovara po sv. Pavlu: 

»Kad bih jezike ljudske i andjeoske govorio, a lju- 
bavi ne bih imao, bio bih kao mjed, koja ječi, ili pra- 
porac, koji zveči. Kad bih imao proroštvo i znao sve 
tajne i sve znanje, i kad bih imao svu vjeru, da bih 
i gore premještao, a ljubavi ne bih imao, bio bih ni 
šta. I kad bih razdijelio sve imanje svoje, i kad bih 
predao tijelo svoje, da se sažeže, a ljubavi ne bih 
imao, ništa mi ne bi koristilo«, 

Znanost, filozofija i humanost bez ljubavi samo 
zveče i ječe. —. 2 

»Ljubav je strpljiva, dobrostiva, ljubav ne zavidi, 
ljubav se ne hvasta, ne nadima se, ne čini, što je 
nepristojno, ne traži svoje, ne razdražuje se, ne misli 
o zlu, ne raduje se nepravdi, a raduje se istini, sve 
podnosi, sve vjeruje, svemu se nada, sve trpi«, 

»Ljubav nikad ne prestaje ...« (1 Kor, XIII, 1—8). 

Tko te riječi ne pročita površno, može mu se uči- 
niti, da je pročitao pjesnički hvalospjev kraljici kre- 
posti. Krivo bi zaključio. To nije poezija, nego život. 
Prvi dio riše samo naoko plemeniti život, a zapravo 
je samodopadnost i traženje sebe. Drugi dio pokazuje 
zbilju, koja jedina usrećuje čovjeka. Pružene su nam 
dvije suprotnosti — egoizam — altruizam, 

Zanimivo je pogledati u život, Svi ljudi dobro po: 
znaju te dvije riječi i svi predobro znadu, što one 
znače, Dnevice su puna usta altruizma, Novine su 
pune hvale za altruiste. Karitavne akcije niču kao 
gljive iza kiše, Pa ipak. Lazar dobiva samo mrvice — 
često niti to — sa bogatih stolova. Egocentrični si- 
stem je zavladao mozgovima i voljama većine, a sa- 
vremena ljubav ječi prazno kao mjed i zveči nečujno 
kao praporac, : . 

Svi se tužimo, da nas odviše pljačkaju, jer u svomu 
ličnom životu vidimo samo potrebe, dok kod drugih 
ne zapažamo ni smrznute ruke, ni poderano odijelo, 
a ni glad, koja im tako sablasno viri iz očiju. 

Svi dokazujemo svoja prava i nastojimo ih izvoje- 
vati na svaki način, zakonito i protiv zakona, a da 
nam je pri tom sasvim svejedno, što se našim činima 
gaze osnovna prava drugih, 

Od svih tražimo minuciozno obdržavanje moral- 
noga reda, i ako nas malo smeta propast pojedinca, 
obitelji, pa i čitavog naroda, 

Kad se radi o nama, tražimo čovječnost, a kad se 
radi o drugima, divljaštvu nema granica, 

Tako rade ljudi. U isto vrijeme pišu knjige za 
druge i neumorno ih uvjeravaju, kako bi trebalo 
drukčije. Filozofi se nadmudruju, da pokažu u čemu 
je čovječja bit, njena vrijednost i dostojanstvo, 

Iz svih biblioteka, tvornica, privatnih i javnih ureda 
i radionica čuje se samo jedna riječ: ja, Ja živim, 


85 


hoću i moram živjeti, Ti — je nepoznanica, Ne u 
teoriji! Samo u praksi. Ti moraš znati, da ja živim 
i da hoću i da moram živjeti. Udesi sve tako! 

Taj ja nije samo pojedinac. Može biti jedna sku- 
pina. Možda čak i narod? Ne znam. Pojedinci ili sku- 
pina pojedinaca se redovito skrivaju za narod. Narod 
je obično ti, koji mora služiti stanovitim ja. 

Tko ne zavidi? Tko se ne hvasta? Tko ne traži 
samo svoje? Tko to sve podnosi, sve vjeruje, svemu 
se nada i sve trpi? 

Tko ljubi? 

Zar oni koji ubijaju? Ne, jer to je generatio 
malaetper versa — iskvareni naraštaj farizeja 
i zmijska legla, koja stvaraju ubilački otrov, 

Mi bi mira bez ljubavi 

Mi bi života bez ljubavi. 

Mibisebebezljubavi, 

Zato umiremo! 

Današnji farizej se ogradio betonom i dobro gađa. 
Kroji pravdu. Jedan brani svoju čast i ne da se iza- 
zivati od bezobzirnih i neuviđavnih. Drugi farizej traži 
svoje pravo u koje ni sam ne vjeruje, ali mu je to 
potrebno, jer ima i treći farizej, koji se samo brine 
za nezaštićene i ugrožene, pa bi možda i pretjerao 
u tom milosrđu, Jedan na drugoga baca krivnju i od- 
govornost i uvjerava male, slabe i bezpomoćne, da 
samo čuva mir, kulturu, civilizaciju i — siromahe. 

Tako iz dana u dan, No to ipak nije ništa drugo, 
nego apsolutno ostvarivanje evanđeoske istine: 

»A_ koji sebe uzvisuje ponizit će se...« (Mat 
XXIII, 12). 

Ti farizeji ne će da zavire u evanđelje i ne će da 
ih vode riječi života. Ali kako će prije proći 
nebo i zemlja, nego što se ne, obistini svaka evan- 

đeoska riječ, to nas ne smije svladati pesimizam i 
onemogućiti u nama svaku nadu i vjeru u pobjedu, 
dobra. Jer će se zbiti i ovo: 

»Teško vama, književnici i farizeji, licemjeri! što 
zatvarate kraljevstvo nebesko pred ljudima, jer vi 
ne ulazite niti date da ulaze, koji bi htjeli. 
“Teško vama književnici i farizeji, licemjeri! što 
jedete kuće udovičke moleći duge molitve, zato će 
te primiti težu osudu, 

Teško vama, književnici i farizeji, licemjeri! što pu- 
tujete morem i kopnom, da bi za zakon svoj dobili 
jednoga, a kad ga dobijete, činite ga sinom pakle- 
nim dvaput gorim od sebe, 

Teško vama, vođe slijepi, koji govorite: ako se tko 
kune hramom, nije ništa, ako se pak kune zlatom 
hramskim, dužan je. Budale i slijepci, što je veće, 
zlato ili hram, koji posvećuje zlato? I ako se tko 
kune oltarom, nije ništa, ako se pak kune darom, koji 
je na njemu, dužan je. Slijepci, što je veće, dar ili 
oltar, koji posvećuje dar? Koji se dakle kune olta- 
rom, kune se njime i svime, što je ma njemu, i koje 
se kune hramom, kune se njime i onim, koji stanuje 
u njemu, i koji se kune nebom, kune se prijestoljem 
Božjim i onim, koji sjedi na njemu. 

Teško vama književnici i farizeji, licemjeri! Što 
dajete desetinu od metvice i od kopra i od kumina, 
no ostaviste, što je najznamenitije u zakonu: pravdu 
i milosrđe i vjeru; ovo je trebalo činiti, a ono ne 
ostaviti. Vođe slijepi, koji cijedite komarca, a gu- 
tate devu. 

Teško vama, književnici i farizeji, licemjeri! što 
čistite spolja čašu i zdjelu, a iznutra ste puni gra- 
beža i nečistoće, Farizeju slijepi! očisti najprije iz- 
nutra čašu i zdjelu, da bude čisto ono, što je spolja. 

Teško vama, književnici i farizeji, licemjeri! što 
ste kao okrečeni grobovi, koje se spolja ljudima vide 
lijepi, a unutra su puni mrtvačkih kostiju i svake ne- 
čistoće, Tako i vi spolja se pokazujete ljudima pra- 
vedni, a iznutra ste puni licemjerja i bezakonja, 

Teško vama, književnici i farizeji, licemjeri! jer 
gradite grobove prorocima i krasite grobove praved- 
nicima, i govorite, da smo mi živjeli u vrijeme otaca 
svojih, ne bismo s njima pristali u krv proročku. 
Tako svjedočte sami za sebe da ste sinovi onih, koji 
su ubili proroke, I vi dopunite mjeru otaca svojih. 
Zmije, legla gujinja, kako ćete pobjeći od osude 
paklene? (Mat. XXIII, 13—33). 


* 


Na početku svoga javnog nastupa Krist skuplja 
uvrijeđene i ponižene, pa im dovikne osam puta: 
Blaženi! Blaženi, jer će takovi Boga vidjeti, Pod 
konac svoga javnog djelovanja dovikuje osam puta: 
Teško vama! Teško svima onima, koji nisu htjeli 
da budu blaženi, 


* 


U novoj godini pogled teži u daljinu. Ne treba ga 
sputati sumnjom i nevjerom, Ne treba ga ukočiti 
mržnjom. Ljubav neka ga nosi! 

Ljubav rađa život. 

Ljubav će pobijediti, 

Bog je ljubav. 


Dr P. Ivanišić. 

Liturgijski život 


Tajna križa 


Častimo ga na našim oltarima, dižemo ga na uz- 


..višena mjesta, postavljamo ga na raskršću ulica, 


cjelivamo ga i na srce pritiskamo kao simbol naše 
pobjede, znak naše veličine, uzrok naše radosti i naše 
sreće, Gorak je i težak, traži od nas neobično veliki 
napor i trud; ali ipak mi ga ljubimo; mi, sljedbenici 
Kristovi, čeznemo za njim, jer znamo da je u njemu 
tajna sreće i uživanja, Svijet ne shvaća ništa od našeg 
držanja, on nam se izrugava, ismjehuje naše zane- 
šenje; ali mi ne sustajemo, mi se upravo zanašamo, 
do svetog ludila se predajemo tom uzvišenom sim- 
bolu u kojem se krije tajna života, velikog, nedo- 
kučivog Božjeg života, 

Tajna života? .., Malo ko shvaća, kako bi na križu, 
u goloj smrti mogao biti izvor života. Svijet vidi samo 
ono što je površno:duboko poniženje čovjeka koji 
trpi do smrti, i to_ sramotne smrti na križu. Ali po- 
vršnom oku izmiče pogled u skriveno bogatstvo lje- 
pote koja je potpuno nutarnja. Što zapravo vidimo 
na križu? 


L 


Ponajprije onoga koji više nema obličja ni ljepote. 
Vidjeli smo ga: a nije bilo na njemu obličja i željeli 
smo ga (Iz, 53,2). Oni koji ga okružuju rugaju mu se 
i ismjehuju, veseleći se njegovu poniženju, Zapravo 
je postao najzadnji među ljudima. Vidimo čovjeka 
prezrena, čovjeka boli koji znade za slabosti, To je 
ono nevino janje koje je doneseno na zaklanje, a na 
koje su postavili sve zločine i sve grijehe! janje koje 
nije ni otvorilo svoje usne. To je nevini Izak koji 

na svojim leđima nosi teret žrtve kojoj se ima žrtvo- 
vati. To je dakle žrtva naroda, žrtva potpuno uni- 
štena, do krajnjih granica ponižena, pod noge ba- 
čena, nemilo izbičevana, grozno popljuvana i konačno 
sramotno razapeta. Žrtva grijeha, 

U Starom Zavjetu je Veliki Svećenik polagao ruke 
na žrtvu i time pokazivao kako grijesi njegovi i nje- 
gova naroda prelaze na žrtvu paljenicu. Nevina 
žrtva, koja nije bila ni kadra grijeha, primila je na 
sebe veliki teret, Izjednačivši se sa slaboćama svoga 
naroda morala se uništiti s tim nevoljama i žrtvovati 
s njegovim grijesima. 

To je tajna križa. Nevino janje koje nije bilo ni 
kadro grijeha nosi na svojim leđima teret svih naših 
grijeha, Uistinu, je on nosio naše slabosti i naše ne- 
volje. Mi smo svi zalutali, a svaki je svojim putem 
skrenuo, a Gospodin je na njega postavio zloće svih 
nas (Iz. 53,6). Teško breme zločina i grijeha poči- 
njenih tamo od praoca Adama, od bratoubistva Kaina 
preko opačina izabranoga naroda i njegovih sveće- 
nika, breme grijeha cijeloga čovječanstva i svakoga 
pojedinca, upravo breme grijeha svih nas kao teški 
teret leži na njegovim leđima, 

Križ stoga nije samo žrtva nego je to naša žrtva. 
To je žrtva naših prestupaka i naše nepokornosti 
prema Bogu. Jer smo mi skrivili veliko zlo, udaljivši 
se od Boga, bilo je potrebno da se to popravi, A jer 
je to zlo bilo upravo beskonačno, pa nije mogao niko 
drugi da dovoljnu zadovoljštinu dade za tu neiz- 
mjernu uvredu, bilo je potrebno da sam Sin Božji 
dođe na zemlju i da zadovolji Ocu za naše grijehe. 
Uistinu tako je Bog ljubio svijet, da nije štedio ni 
sina svoga jedinorodnoga, nego ga predao za sve 
nas (Rim 8,32). Samo radi zloće svoga naroda Otac 
ga je ošinuo (Iz. 53,8), 

Zak. 


Silno je Otac ljubio svoga sina, Upravo je svu 
milinu svoje ljepote i svoje ljubavi izlio u njega, 
tako, da se nasladio u njemu. A ipak nije ga poštedio 
nego ga je predao u ruke grešnika. Može li postojati 
veća opozicija nego između Boga i grešnika, A ipak 
sam Otac nebeski daje svoga Sina u ruke njegovih 
neprijatelja, Rekao bi čovjek, baca ga iz toplog krila 
očinske svoje ljubavi, ostavlja ga i zapušta ga tako 
gorko, da se i tuži: Oče zašto si me zapustio? 

Prokleta je bila zmija koja je zavarala čovjeka i 
bila uzrokom grijeha; prokleta je bila zemlja koja je 
nosila čovjeka grešnika; proklet je sam čovjek koji 
griješi, a proklet je također onaj koji visi na križu 
(Deut. 21,23). Proklet je bio stoga jer je svojevoljno 
na sebe uzeo prokletstvo, to jest uzeo je na sebe 
tuđe grijehe, pa je i bio smatran i izjednačen grešni- 
cima: »Et cum sceleratis reputatus est« (Iz, 53,12), 
Bio je stoga naša žrtva jer se potpuno s nama greš- 
nicima izjednačio, jer je htio da ga takvim smatraju. 
»Njega koji nije poznavao grijeha, učinio je za nas 
grijehom«. 

Što dakle vidimo na križu? Vidimo čovjeka boli, 
ponižena i gažena poput crva; čovjeka, koji na sebi 
nosi veliki teret grijeha; koji je stvarno smatran naj- 
većim grešnikom; čovjeka, koji je postao žrtva, ne- 
vina i neokaljana žrtva naših grijeha. Mi dakle vi- 
dimo na križu našu žrtvu. 


II. 
Ali još nešto vidimo na križu. Vjera nam kaže da 
je to onaj obećani Mesija kojega su Židovi s tolikim 
čeznućem očekivali i tražili. To je druga božanska 


osoba, pravi i istinski sin Božji. Radi toga vjera nam. 
kaže da na križu božanska osoba visi i umire; da sin 

Božji prolijeva krv i trpi za nas, Imade dakle na 
križu nešto više od poniženja. Na križu je izdignuto 
neko uzvišeno i veliko dostojanstvo. Jest, na križu 
vidimo sramotu i poniženje, patnju i bol, nevolju i 
oskudicu, Ali također na križu vidimo sjaj i ljepotu, 
uzvišenost i veličinu. 

Na križu vidimo samoga Boga, drugu Božansku 
osobu. Tu je dakle blaženstvo i sreća Božja, veselje 
i oduševljenje neba, slava i raskoš raja. Na križu je 
veselje vjernika, ponos mučenika, hrabrost djevica. 
Na križu je dakle sinteza sve ljepote, svakoga ve- 
selja, svakoga blaženstva, 

Izraelci su davno čeznuli za onim koji je imao biti 
»Očekivanje naroda«, za kojim su narodi molili kao 
za svojim Spasiteljem. To je buduči osloboditelj, koji 
ih imade izbaviti iz sužanstva, najvećega sužanstva 
grijeha. Od nekoliko vjekova dizale su se ruke k 
nebu da bi se otvorilo i da bi došao onaj koji će iz- 
baviti svoj narod, onaj veliki kralj i zakonoša njihov, 
vojskovođa koji će kao slavni Triumfator slavodo- 
bitno poći preko svojih neprijatelja, svladati ih i 
uništiti i slavno vladati u svojoj nedokučivoj veličini. 

Ali gdje je taj veliki vojskovođa, gdje je taj kralj 
koji imade slavno vladati, gdje je taj ključ Davidov 
i žezlo kuće Izraelove? Eno ga, visi na križu, Na 
križu je dakle velika slava i pobjeda. Onaj stoga 
vlada koji se uspinje na križ, onaj pobjeđuje koji 
dozvoljava da mu ruke svežu, da ga ponize i prikuju 
s trima čavlima, 

Budući Mesija je imao doći kao sunce i sjaj vječne 
svjetlosti koje je imalo da rasvijetli one što su u 
tami i u sjeni smrti, Ali gdje je to sjajno lice u koje 
čeznu anđeli gledati, to lice koje je odraz vječne 
svjetlosti, što rasvjetljuje svakog čovjeka koji do- 
lazi na ovaj svijet? Eno ga, na križu, popljuvano je 

i iskrvavljeno, izmučeno i iznakaženo da uopće nema 
na njemu obličja i ljepote. Sjaj i ljepota je dakle u 
tome da budemo ispljuvani, iznakaženi, upravo da 
izgubimo svaki sjaj i ljepotu. 

Kazano je da se uzvišeno nalazi u sintezi privid» 
nih oprečnosti. A upravo na križu vidimo prividne 
oprečnosti koje može da spoji u jednu jedinstvenu 
sintezu samo pronicavo oko Kristova vjernika. Tu je 
patnja u najakutnijem stanju, tu je čovjek bolova, 
skup žalosti i zapuštenosti, koje čovječanstvo do tada 
nije vidjelo niti će ikada vidjeti; tu je zapravo sin- 
teza svakoga bola i svake muke, Ali ta je bol čudno- 
vata bol. To je bol jednoga Boga, koji upravo pliva 
u bogatstvu uživanja i raskoši. To je bol slatka i 
ugodna, Bol, koja nije teška, 

Na križu je duboko poniženje. Ali to je poniženje 
Božanske osobe, koja je uvijek uzvišena, uvijek ve- 
lika, uvijek slavna. Ne, nije istina, u križu nije samo 
poniženje, nego je slava. Na križu jest, doduše, po- 
niženje, ali ono koje kraljuje, koje vlada, poniženje 
koje pobjeđuje svijet. 

Na križu je siromaštvo, golotinja i zapuštenost. 
Ko prigrli križ taj ostavlja cijeli svijet, svo bogat- 
stvo, taj nema upravo ništa, taj je najveći siromah 
na svijetu. Nema ništa, ali imade sve. Nema ništa od 
ovoga varavoga svijeta, ali imade sve u Bogu. Na 
križu nema ni odjeće, ni srebra ni zlata: na križu je 
krajno siromaštvo, Ali je ujedno na križu Bog, pravi 
i istinski Bog, sa svom svojom ljepotom, cijelim svo- 
jim bogatstvom i cijelom svojom baštinom, Na križu, 
gdje smo lišeni svega, imademo sve. 

Jest, također je i prokletstvo na kedž. Tu je naj- 
veće zapuštenje, upravo zlostavljanje. Tu je onaj 
objekt sramote i rugla, oko kojega se svjetina kupi da 
ga izrugava, da upravo pljuje na njega i da ga sva“ 

kim porugljivim riječima maltretira, Na križu je 
dakle sramota, Ali je na križu ujedno i sjaj i slava 
Boga, Oko toga ittajanstvenoga drva kupe se anđeli, 
upravo se natiskavaju serafini da pristupe toj slavi 
Očevoj, da ga promatraju i vide, da uživaju u njemu 
Kerubini silaze s neba da iskažu dostojnu počast tom 
uzvišenom sjaju koje nije mogla potamiti zloća 
grešnika, 

Na križu je smrt. Smrt? Ali to je život koji umire. 
Život koji ne poznaje smrti, Na križu je zapravo ži- 
vot. Jest i smrt, ali je baš preko te smrti došao život. 
Tada, kada je život na križu umirao, bili su opljač- 
kani i pakao i smrt, Tada kad je život umirao, taj 
isti život je proročkim duhom najavio »smrti, bit ću 
tvoja smrt«, Nema života nego u ovoj smrti, kao što 
nema blaženstva nego u ovoj nesreći, nema uživanja 
nego u ovoj patnji i konačno nema radosti nego u 
ovoj boli, boli križa, 

Upravo sve je na križu, jer je na križu Bog, »Dakle 
ukinuta je sablazan križa« (Gal, 5,11). Križ je po- 
stao predmet naše radosti, upravo ono najveće dobro 
koje nas vuče, 

“U križu se krije neka tajanstvena privlačiva lje- 
pota koja nas oduševljuje, koja nas zanaša. To je 
ljepota Boga, blaženstvo neba. Mi smatramo križ naj- 
većim našim dobrom kojemu posvećujemo sve svoje 
energije i kojemu žrtvujemo sva ostala dobra. A 
satrati nešto najvećim dobrom i sve drugo podrediti 
tome znači postaviti u nečemu mudrost života, Za 
nas je stoga tajna križa mudrost, To je za nas tajna 
mudrosti, Zato i kaže sv. Pavao: »Jer je riječ o križu 
ludost onima, koji propadaju, a nama koji se spasa- 
vamo, sila Božja. Ta pisano je, uništit ću mudrost 
mudrih i odbacit. ću razum razumnih, Gdje je murac? 
Gdje je književnik?.., A mi propovijedamo Krista 

raspetoga: Židovima sablazan, a poganima ludost. 
onima pako, koji su pozvani, i Židovima i Grcima, 
Krista, Božju silu i Božju mudrost« (I, Kor, 1,18—24). 
Čak sv. Pavao izjavljuje da ne znade što drugo pro- 
povijedati nego Isusa Krista i to raspetoga (Isto, 
2,2). Zato se i ne hvali drugim nego križem te veli: 
»A_ ja, Bože sačuvaj, da se čim drugim hvalim osim 
križem Gospodina Našega Isusa Krista, po kojem je 
meni svijet razapet, i ja svijetu« (Gal. 6,14). 


HI 

Umjetnici nam nastoje dočarati otajstvo križa na 
različne načine, Oni se trse da nam prikažu dubinu 
boli koja je na njemu visi, Ali zar je u tome cijelo 
otajstvo? Nije li na križu, zajedno s boli, također 
i slava? Nije li Krist slavan upravo sada na križu? 
Nije li na križu njegova pobjeda najveća, jer je tu 
pobijedio svijet i đavla i grijeh i konačno otpornost 
slaboga svoga tijela? Vjera nam kaže da Krist sa 
križa kraljuje, da je stoga na križu slavan, ovijen ci- 
jelom slavom neba. Tada zapravo, kad je bio uz- 
dignut sve je privukao sebi i sve je spasio i pomirio 
s Ocem, Zato i kaže sv. Pavao: »Nije (Krist) slab, 
nego je silan među vama; jer ako je i raspet bio po 
slabosti ,ali živi po sili Božjoj« (II. Kor, 13, 3—4). 
Hoće li se naći umjetnik koji će nam prikazati cijelu 
tajnu križa: čovjeka bijede i Boga slave? Hoće li 
ikada ljudski um shvatiti, a kamo li umjetnički kist 
izraziti, duboku tajnu križa, istinu naime, da je u 
panji veličina u poniženju slava, a u siromaštvu bo- 
gatstvo? Ko će se usuditi izraziti sintezu ovih privid- 
nih oprečnosti? 

Dvije istine izrazuju cijelu stvarnost kršćanskog 
života, dvije istine koje na prvi mah izgledaju 

odaja a u stvari tako se lijepo međusobno pod, 
uski Prva od njih ističe veličinu i i 
s. a života, ka to je Božji život, to je punina 
kk A pda rila Presvetog Trojstva prelijeva 
moon tank ga istina izrazuje potrebu mrtvenja, 
. osi, Poavamsi“. siromaštva i patnje. g 
kida s > * najuzvišeniji razvitak, upravo bu- 
je punine života, a s druge strane smrt i 
dea kidanje i odricanje, au 
ui Pite ija na križ, odmah lako 'shvaćamo 
> 2 ne oprečnosti, Zapravo na križu su te 
eee a evra došle do svoga najakutni- 
slava; oajinklja kk ko im < stao 
va; najđut i 1 najuzvišenije uživani 
Pima i najsramotnija ha žotjeka. nio 
is ji život upravo izvor svakoga života, Tu je 
: i život, Bijeda čovjeka i slava Boga, ši 
e . našega života je u tome da nađemo Boga 
dara : dia Sretan je samo onaj koji je Boga kesa 
dean a Bog nam se jedamput pokazao. 
ind ek > o rekao, i to svojim primjerom i svojim 
ira je se nalazi, Gdje ćemo ga naći? Uzalud 
Pod ak ikaj: sr manje i muči da nađe Boga. 
2 Peri kog uma treba Ogrliti križ: treba, 
Boga M Miki is a : imo svijesni da smo našli 
Pos ije nego pročitamo ove retke, digni i 
mu križ rapa koji nam Benen dio ža 
u “ia ma šalje, Zagrlimo ga u duhu i obljubimo i ne 
avimo da smo Boga našli i Boga ogrlili, 


H. Bošković. 

Potvrda 


Krštenje nas rađa na duhovni život, To biva kod 
odrasloga ličnim činom, a kod djeteta činom drugih, 
koji obiteljska solidarnost opunomoćuje, budućnost 
posvećuje, a koji Bog, čekajući, sankcioniše, ' 

Potvrda kako sama riječ pokazuje, utvrđuje nas 
u onome, što je Krštenje proizvelo, To znači, da je 
njezina zadaća dovršiti ono, što je prvim obredom 
bilo načeto. 

. Ona je dopuna. Dopuna s naše strane, u koliko 
traži potpuniji, aktivniji poklon nas samih našim vi- 
šim stvarnostima, Dopuna sa strane Božje prinovom 
milosti, koja ima da pomogne i čini plodonosnim taj, 
poklon. ' 

Ako se tako dvaput navraćamo na istu stvar, to je 
najprije za to što je naš život podvrgnut vremenskoj 
promjeni i što je dobro učvrstiti ga u svim preokre- 
tima, da se okoristi svime što dopušta njegova ne- 
postojanost. Osim toga zato da odgovorimo uvjetima 
simbolizma, koji je temelj naših sakramentalnih usta- 
nova Simbolom se nadamo ojačati stvarnost, Zato je 
dobro. donekle: stvarnost saviti pred simbolom, A u 
fizičkom životu, iz kojega uvijek uzimljemo naše 
vjerske simbole, rast slijedi rođenje, Te dvije funk- 
cije nisu bitno različite. Rođenje je prvi rast, a svaki 
rast jest rađanje, koje se nastavlja. Tako u duhov= 
nom pogledu, reći ćemo da svi sakramenti samo pro- 
duljuju učinak krštenja i da krštenje nije drugo nego 
ulaz, vrata drugih sakramenata, Ali ipak razlikuju 
se ove dvije stvari: roditi se i rasti, zato ih i naši 
obredi sa svoje strane razlikuju, 

S druge strane je kapitalna razlika između naših 
vjerskih simbola i fizičke stvarnosti. Zakoni, koji 


i 97 


vladaju duhom i ako su paralelni zakonima u prirodi 
nisu im istovjetni, 

Fizički život ima svoj vrhunac, Rađa se dijete, po- 
staje mladić, zatim muž; poslije toga počinje padanje 
i savršeno doba je prošlo. U duhovnom životu, savr- 
šeno doba ne samo da ne prolazi nego se i dostiže. 
To je ideal, Budite savršeni, rekao je Krist, 
kao što je savršen Vaš Otac nanebe- 
sima. Nitko nije preuzetan, da misli da to može 
postići, Samo težimo prema tome idealu kao što 
lađe teži za zvijezdama. 

Prema tome sakramenat savršenstva ne može, 
pravo govoreći, proizvesti svoga učinka, On ga može 
samo simbolizirati i označiti napredak, koji, pravcem 
koji uzimlje, vodi na puteve punine savršenstva, 

Koji je to pravac? To će nas poučiti simbolizam 
ovoga sakramenta, 

* 

Karakteristika djeteta, ako ga uporedimo s odras- 
lim čovjekom, jest slabost. Za njega rasti znači sti- 
cati snagu i sposobnost, da živi životom uistinu 
ljudskim. Tako će i potvrda biti sakramenat snage, 
da se može živjeti punim kršćanskim životom. 

Osim toga dijete je potpuno predano vlastitom iz- 
građivanju. Ono se hrani, igra, spava, tepa, čini male 
kretnje, koje ukratko predstavljaju sve ono što će 
poslije činiti, Ali sve to nije za njega nego jedan 
način vlastitog stvaranja. Zapravo on neradi, jer ni- 
šta ne proizvodi, On ne priopćuje drugome svoga 
života. Ništa ne čini na dobro zajednice. Zajednica 
je naprotiv prema njemu naklonjena, da ga formira 
odgajajući ga i fizički i moralno, 

Kad bi naše oči znale gledati, mjesto da vidimo 
samo spoljašnost, mi bismo opazili nad koljevkom, 
koja zaklanja jedan mladi život, čovječanstvo, narav 

i vjekove naklonjene; štoviše vječnost Božju prisutnu: 
i čitav rod ljudski kako preko poniznih predstavnika, 
dijele život, koji još zapravo niti nezna što je život. 

Majka koja doji ili koja polaže malenu žličicu na 
usna nevješta — djeteta — jest simbol čovječanstva, 
koje pušta crpsti ili koje izlijeva svoj vjekovni trud 
u potrebne duše mladih ljudskih bića, 

Kasnije će se odnosi djelomično okrenuti. Iako 
nastavlja primati, svršeni čovjek ujedno i daje, Ono. 
što su vjekovi učinili za njega, to on pripomaže da 
preda nasljedstvo obogaćeno. On prilaže svoju su- 
radnju onoj neizmjernoj suradnji, čije je plodove 
uživao i onomu što mu je društvo dalo podrška on 
pridodaje svoj podržak, kao što i most načinjen od 
povezanih lađa nošen vodom i sam naizmjence nosi. 

Štoviše, čovjek, koji tako radi za dobro, također: 
brani dobro, Te dvije radnje se popunjuju, Budući 
da je naše dobro neprestano vrebano i zasjedano, čo- 
vje koji radi uvijek je u položaju graditelja hrama 
pod Zorobabelom, koji su imali zidarsku lopaticu u 
jednoj ruci, a u drugoj mač, : 

U duhovnom životu što je odgovarati ovim činje- 
nicama? Slijediti će dvostruka primjena. Prva u' 
Crkvi samoj, koja je, prije nego je narasla, bila di- 
jete, druga u nama, A aktivni simboli koji odgova- 
raju ovim dvjema slučajevima jest silazak Duha Sve- 
toga na Apostole s jedne strane, a s druge Potvrda. 


* S 
Očitovanje Duha Svetoga u dvorani Posljednje 
večere je blistavo obilježje unutrašnjih učinaka sa- 
kramenta kod pojedinih kršćana, 
Kao što pri krštenju Isusovu, prvome od naših 
krštenja, vanjski znakovi očitovaše ono, što će biti 
u svakome od nas učinak krštenja, imajući uvijek na 

umu ono što je posebno u slučaju Kristovom, tako i u 
dvorani Posljednje večere ono što se tiče Potvrde 
očituje se u okolnostima dolaska Duha Svetoga, 
..Za apostole simboli Duha Svetoga jesu ognjeni je- 
zici, znakovi žarkog osvojenja i zajedničkog priop- 
ćivanja i vjetar koji puše prolazeći prostore kopna 
i mora kao i nositelji dobre svijesti, 

Sve to označuje djelovanje zajednice. Zajednica je 
tu potvrđena, Doduše i apostoli, ali kao predstavnici 
i utemeljitelji Crkve, 

Za svakoga kršćanina ishodno gledište je drugo, 
kao, još višim razlogom, za Krista, I ako je svaki 
od nas pozvan da radi za zajednicu,ipak njegov rad, 
jer je individualan, nema karaktera zajednice i opće- 
nitosti. Prema tome ćemo se u stvari simbola Potvrde 
povratiti na simbole lične snage i ličnog saopćavanja 
vjere. 

Kad se radi o snazi, atletika će nam naravno pru- 
žiti arsenal slika i znakova: Stari je atlet mazao tijelo 
uljem, da ga ojača, zaštiti i učini gipkim u tjelesnim 
borbama i natjecanjima. Tako će se uzesti za simbol 
Potvrde pomazanje i ulje, koje je materija ovog sa- 
kramenta, kao znak čvrstoće u vjeri i pripravnosti 
za kršćanske borbe i natjecanja, 

Osim toga, ulje služi za rasvjetu i za ogrijev svo- 
jim izgaranjem. Tako i Duh Sveti prosvjetljuje dušu 
i čini je prosvjetljenom i revnom za druge, 

Uzeto od masline, ozbiljne i uvijek zelene, ulje 
upućuje na ozbiljnost kršćanskog života, njegovu 
budnost i pomnjivu providnost, koja ga vodi, itd. 
Crkveni su oci neiscrpivi, kad razvijaju ove simbo- 


lizme. Mi im danas nismo toliko skloni, ali općenite 


glavne misli ostaju. Simbolizam ima u životu svoju 
trajnu opa, “kojom je vjerska ustanova morala 
računati. 

Istu misao sada proživimo, Budući da. se kršćan- 
ska. književnost mora upotrijebiti zato da oko sebe 
širi život, uljeva se u ulje jaki balsami, Time se ozna- 
čuje kako u duhovnom životu miomiris, koji on širi 
dobrim primjerima, jest jedna snaga,  Psiholozi su 
nam to dosta dokazali, Primjer, formulirajući u pi- 
smu djelovanja ono što se u našoj pameti nejasno 
formuliralo, pomaže nam, da to i ostvarimo. Stavlja- 
jući pred oči, a time više manje pred srce, ono što 
je bilo u pogibelji da ostane zakopano u našoj uspa- 
vanoj savjesti, prekrivajući nam drugo, opravdava 
jući nadu u uspjeh, pokazujući učinljivim, dapače 
lako ostvarljivim ono što nam pokazuje već učinjeno, 
primjer uklanja poteškoće i otvara staze, On potiče 
duh i srce, da učini onaj nutarnji čin koji nas nuka. 

Zašto bi kršćanski život zanemario tu silu? 

Dobar miris Kristov, kako ga zove sv. 
Pavao, kad izlazi iz duše, u kojoj Krist živi, jest vri- 
jednost visoko aktivna. Balsam ga sakramenta pri- 
kazuje. 

Upotrebljavajući tu kiča Crkva čini vjerniku 
znak križa, kao što se vitezu daje mač ili zastava, da 
ga time pozove na bojeve pravde, 

Čini mu ga na čelu, kao na najvidljivijem i kaja 
ličnijem mjestu, gdje se očituje čvrstoća držanja; 
kao što se na njemu u slučaju slabosti očituje ili cf- 
venilo srama ili bljedoća straha, Onaj koji se ne 
smije sramiti svoga Krista ni bojati se bilo čega što 
bi ga htjelo od njega rastaviti, nosit će visoka čela 
znak Križa, : je 

* 

Po tim vanjskim znakovima vjernik priznaje pri- 
sutnost Božju skrivajući pod znakom stvarnost, koju 
ispovijeda, to manje što ta stvarnost ovisi o Bogu, 
koji potiče srce a da ne povrijedi njegove slobode. 

Uz taj dar Božji, koji stvarno radiu duši, vezuje 
se ideja sakramentalnog karaktera, koji se mora 
shvatiti kao unutarnja lakoća, koju će dobra aktivna 
volja upotrijebiti. Tako apostoli, prije strašljivi i za- 
tvoreni u dvorani Posljednje Večere, upotrebljavaju 
darove Duha Prosvjetitelja ne štedeći se najprije u 
Jeruzalemu, zatim u čitavom svijetu, spremni prkositi 
svemu i poduzeti sve samo da Krista propovijedaju. 

Treba čekati kršćaninu na taj znak do muževne dobi. 
Duša nema dobi. Promatrana u sebi, ona nadilazi vri- 
jeme, i ako razvija svoja očitovanja u vremenu. Kao 
što se ona može duhovno ponovno roditi, pa bila ko- 
lika starost tijela, tako ona može postati duhovno od- 
raslom, muževnom, pa bilo koliko djetinjstvo njezi- 
nog tijela. Zato se i potvrđuje djecu. Treba samo po- 
čekati, da se očitovanja unutrašnje milosti, koja se 
ne smiju zamijeniti sa samom milosti prilagode dobi 
i okolnostima. Uostalom nismo li vidjeli djecu, kako 
se kršćanski drže, bolje nego mnogi odrasli vjernici? 
Kakve li nam lekcije ne davaju naša djeca, kada nji- 
hova mlada srca došavši k svijesti a ne odana još 
onom egoističnom skepticizmu, kojim smo mi često 
zadojeni, trče veledušno na rad ili žrtvu! Sedam si- 
nova Felicitinih, čvrsti pred kliještima i užarenim 
kotlovima, Tarcizije i toliko njihove braće manje 
slavne ne moraju li zasramiti tolike, koji su žrtva 
ljudskog obzira i one tako čudne mlohavosti, koja 
malo po malo zavladava starijim ljudima, koji ne 
znaju, pošto im se ugasio onaj prvotni žar, obnoviti 
svoje sile intenzivnim kršćanskim životom! 


* 


Ukratko, Potvrda se prikazuje kao dopuna krštenja, 
savršenstvo u smislu punine, koja dozvoljava. borbu 
protiv zapreka i napor za osvajanjem. . .. 


102 


«Potvrđenik je vojnik, građanin koji dvostruko: za- 
stupa domovinu: iznutra disciplinom, kojom se čvrsto 
pokorava društvenom zakonu, izvana jakom akcijom, 

Zato dijelitelj ovoga sakramenta nije jednostavni 
svećenik ni bilo koji vjernik ni nevjernik koji se 
dobrom nakanom sjedinjuje s Crkvom, kao kod 
Krštenja, već biskup, vrhovna glava svake pojedine 
vjerske zajednice, koji sudjeluje kao onaj čije je 
djelo završno, Takav je vrhovni komandant, koji po- 


tvrđuje zapovijed kretanja, takav je majstor, koji 


retušira mramor, pošto ga je šegrt isklesao, takav je 
vođa države ili ministar koji potpisuje spis priprav- 
ljen od pisara, 

Mi smo, govorio je sv. Pavao, pismo Kri- 
stovo pisano ne crnilom nego Duhom 
Boga živoga, ne na kamenim pločama, 
nego na pločama krvi i srca. 

“To pismo, potpisano i parafirano, nije time dovr- 
šeno pisati. To je većim dijelom tek punomoć, Trebat 
će razviti formulu života, koju je ruka Gospodnja 
potvrdila svojim potpisom, To je djelo čitavog života. 
Potvrđenik svršava i počinje; svršava ustav svog unu- 
tarnjeg života, ali koji mu ostaje još živjeti. Za 
kršćanina živjeti, to ne možemo dovoljno naglasiti, 
znači izrazom sv. Pavla upriličiti se Kristu: Mihi- 
vivere Christus est: Kristje moj život. 
Za nekoga živjeti znači zabavljati se, za drugoga obo: 
gatiti se, za trećega gospodariti, vladati i do potrebe 
gnječiti druge itd, Svaki za sebe stvara svoje malo 
blaženstvo, Ali za nas svih 135 dobara koje je na+ 
brojio sv. Augustin zadrže se u ovom jednom: daro- 
vati se Kristu, u kojemu se nalazi punina bogatstva, 
koja nas spasava. 

Život bez Boga ide u propast ništavila, život s Bo- 
gom diže se do punine bića, Krist koji nas vodi do 

Boga, Crkva koja nas vodi do Krista, to je za nas 
bogatstvo života, : 
Krštenje nam otvara to blago Potvrda čini da nam 
ono svijetli u potpunom svom sjaju, Samo treba da 
pobožnom i pohlepnom rukom iz njega crpimo, da se 
ispune čežnje, koje su inače ne ispunjive, nade koje 
nas uvijek tjeraju i preko svojih granica, svek do 
Neizmjerni život jednog dana ne dođe i uklanjajući 
sakramentalne koprene ne daruju nam punu stvar+ 
nost onoga što ovdje tražimo, a što i ne poznamo. 
Bogu. svijetla, ljubavi- i svemogućnosti, to je ono 
dobro za kojim vapi ovaj živi krik, koji se zove naše 
srce, ' 
Njega nam svi naši sakramenti obećavaju. Krštenje 
i Potvrda nas upućuju sa svoje strane prema njemu, 
Ali njega podržava više od svih drugih, dapače 
stvarno, i ako tajinstveno, sakramenat, o kojemu 
ćemo drugi put govoriti, a koji spominjemo na tre- 
ćem mjestu, koji je središte svih drugih sakrame- 
nata, Hoću reći uzvišena, najuzvišenija, pre 
slatka i najdjelotvornija Euharistija, ' ' 


A. D. Sertillanges, O, P. 

Uzori 





Vladimir Solovjev 
(Svršetak. ) 


Velikodušnost, U novcu je Vladimir Solov- 
jev bio stalno oskudan, To se događalo s jedne 
strane zbog njegove beskrajne darežljivosti i želje 
»brinuti se o mnogim stvorovima«, a s druge strane 
s toga, što materijalna ocijena njegovih umnih tvo- 
revina nije odgovarala njihovom položaju, Za svoja 
zadahnuta i prvorazredna djela on je primao platu, 
koja je bila mnogo manja od plate jednog običnog 
novinara, 

Vladimir Solovjev niti je imao iskustva niti želje 
da dobro uređuje svoju ličnu imovinu, Ali njegova 
bezbrižnost i nemar u praktičnom životu nijesu do- 
lazili od vanjskih uzroka, Vladimir je Solovjev volio 
i ljude i život, ali je oprezno sudjelovao u njihovim 
radostima. Stoga je namjerno izbjegavao svakovrsne 
zemaljske veze i namjerno je susprezao čuvstva svoje 
ljubavi prema rođacima i prijateljima. On je nasto- 
jao da se potpuno ukloni kojekakvim razmaženim 
običajima, 

Živio je kao što je mislio, veoma samostalno i ori+ 
ginalno, Prezirao je prostor, vrijeme, novac i svako- 
vrsnu zemaljsku konvencijonalnost. Ništa ga nije ko- 
štalo razdati siromasima sve svoje stvari, osim nužno 
potrebnog odijela, Nosio je neki frak sa mrkim hla- 
čama ili bi privremeno obukao kojeg svog prijatelja. 
U zadnjih godina imao je pravi zimski kaput i to 
samo za to, što ga je dobio kao ostavštinu zname- 
nitog ruskog pjesnika Afanasija A, Feta-Šenšina 
(1820—-1892). Prijateljstvo s njim nije dalo V, So- 

lovljevu da se riješi ove inače za njega potrebite 
stvari, 


13, 


Obzirljivosti pristupačnost, Dobrohot- 
nost i darežljivost Vladimira Solovjeva su bile neogra- 
ničene, lako je stalno trpio veliku oskudicu u nov- 
čanim sredstvima, Vladimir je Solovjev tražio pri- 
gode pružiti materijalnu pomoć svojim prijateljima i 
znancima, Što se tiče kućnih sluga, fijakerista i dru- 
gih ljudi, to ih je darivao zaista kraljevskim da- 
rovima. U tome je on vidio ne samo laki način, da 
učini nešto dobra ljudima, nego i »provođenje načela 
socijalne pravde« kako se jednom izrazio, 

I u Petrogradu, i u Moskvi bio je poznat, uvijek 
mio i drag stotinama prosjaka, više nego nekakav 
miljuner dobrotvor. Ako bi k njemu došao siromah 
tražeći pomoć, a on ne bi imao novaca, poklonio bi 
mu ili maramicu, ili dio svoga odijela, njemu ovaj 
čas nepotreban. U najgorem slučaju on bi ga poslao 
s preporukom k svojemu prijatelju. 

Trajan je bio nemar Vladimira Solovjeva za ma- 
terijalna pitanja dnevnog života... Skupo ga je 
koštala u svakom pogledu ova njegova crta karak- 
tera, kad je stanovao čitave mjesece po hotelima. 
Istina, tu je bio neki komfor, ali mu je najglavnije 
falilo: nije imao mira. Stalno su kod njega dolazili 
svakakovi ljudi, prijatelji, koji su osjećali veliku 
duševnu potrebu da dođu u dodir s ovim svijetlim 
čovjekom; ljudi, koji su molili za pripomoć za pogreb 
osobe, koja je već odavno preminula; za ženidbu, 
koje nije bilo; dolazili su mladi pisci — početnici, 
kojima je Vladimir Solovjev pomagao književnim 
savjetima i svakim drugim sredstvima. A koliko je 
skupocjenog vremena izgubio, napora uložio da po- 

mogne siromašnim progonjenicima, koji su tražili 
njegovo posredništvo kod utjecajnih ličnosti. Bio je 
neumoran zagovaratelj drugih ljudi. Pri tome ne bi 
pokazao ni najmanje nestrpljivosti ni uzrujanosti, 
ako ne bi uspio. 
' 14, 


Prijatnost u njegovoj blizini. Uistinu 


kad bi se Vladimir Solovjev nastanio u kući nekog 


od svojih prijatelja, na ovu bi kuću sišao Božji blago- 


slov. Svi bi osjećali neku lakoću i zadovoljstvo u 


duši. Životne neprilike i ljudske spletke činile se 
kao ništa. Osjećao se u duši neki polet, pa je svima 
bilo lakše raditi, U ovoj kući postalo bi mnogo tiše, 
jer su ukućani dobro znali da je potrebno dati gostu 
mir i mogućnosti za naporan i uman njegov rad. 


15. 


Sposobnost za rad. Ustrajnost u radu kod 
Vladimira Solovjeva bila je pravo čudo. Mogao je 
sjedjeti šest do sedam sati i ne udaljujući se od pi- 
saćeg stola, Spavati dva sata i poslije se probuditi, 
pa da u tri sata ujutro sve do podne nesmetano ne- 
umorno radi. U ovoj se njegovoj zadnjoj energiji 
krila neka zaraza. Svi su, jednako stariji kao i djeca 
radije i lakše ispunjavali svoje dužnosti kad su znali, 
da u susjednoj sobi radi Vladimir Solovjev. I kako 
je bilo veselo, kad bi se poslije ovako napornog rada 
svi skupa sastali za objedom ili večerom! Uvjerenje 
da je uspio mnogo učiniti za nekoliko satova, po- 
ticalo je njega na šalu i dobrodušni humor. 


16. 


Upliv tamnih sila Bilo je nešto, ako se 
može tako kazati, mistično u oštrim prijelazima 

Vladimira Solovjeva od veselja u mračno ćutanje i 


obratno, isto kao i u čitavoj njegovoj duhovnoj 
skladnosti. Izgledalo je tada, kao da njegove riječi 
i kretnje nijesu potpuno samovoljne, Kao da su se 
neke nevidljive sile useljavale u njegove duševne 
dubine i dizali se crni oblaci na jasnom azuru. 

Medicina objašnjava ovakve pojave kao uzroke 
psiho-fiziološkog karaktera. Ali s ovim tumačenjem 
ne može se zadovoljiti onaj, koji je iz bliza promatrao 
dušu Vladimira Solovjeva. Znameniti mislilac ne 
samo da je duboko vjerovao u Boga, nego je gledao 
na prekogrobni toliko realno, kao i na vanjski svijet. 
Nema sumnje, da je imao neki živi, neposredni i 
realni odnošaj s ovim prekogrobnim životom, koji je 
za drugoga nevidljiv. On je ne samo osjećao blizinu 
Boga, nego je gledao i njegova neprijatelja i prepirao 
se s njim, 

Imao sam prilike — piše Vasiliji L. Veličko — 
opaziti, da je ovo mračno raspoloženje stalno mu- 
čilo Vladimira Solovjeva poslije nekih čudnovatih, 
kako je i on sam govorio, tajanstvenih izvještaja iz 
drugog svijeta ili pred ovakvima izvještajima, Ali i 
svijetlo raspoloženje i veliko veselje također su se 
stalno podudarali vremenski s nepoznatim uzrocima, 
koje je-on smatrao djelovanjem vanjskih tajnih sila. 


17. 


Pobožnost. Pobožnost Vladimira  Solovjeva 
bila je dirljiva, pače i zarazna i istodobno potpuno 
samostalna i originalna, U njoj je istinita gorljivost 
bila spojena sa nekakvom stidljivošću. Kad bi došao 
na ručak ili bi započeo svoj rad, uvijek bi se pre- 
krstio iskreno, predano i pobožno. Smatrao je da je 
najplodnija i najaktuelnija mislena molitva. Za velikih 

praznika i blagdana izbjegavao je raskošne crkve 
u gradu i otišao bi negdje daleko, da se pomoli u 
maloj župnoj crkvi, na kojem udaljenom: šumskom 
mjestu, 

Malo prije svoje smrti, poslije jedne svoje reli- 
giozne ekstaze, rekao je riječi, koje su zaista proro- 
čanske s obzirom na našu sadašnjost: »Predosjećam 
blizinu onih vremena, kad će se kršćani sastajati na 
molitvu ponovo u katakombama, jer će vjera biti 
progonjena, možda na manje oštar način, nego u 
Neronovo doba ,ali zato više lažju, oo i 
svakovrstnim falsifikatima ...« 


18. 


Duhovna kultura Vladimira Solovjeva se 

odlikovala nadasve u duhovnoj kulturi. U svakoj, 
njegovoj riječi i u svakom njegovom postupku bili 
su i strogo poštenje misli i poštovanje prema tuđim 
čak i spornim, ali iskrenim pogledima i blagonaklo- 
nost prema bližnjima: jednom riječju bile su crte, na 
koje možemo dosta rijetko naići u društvu, Ove su 
ga crte povezivale s najboljim predstavnicima razno- 
vrstnih ruskih pokreta i pravaca. I to je jedna od naj- 
viših zasluga Vladimira Solovjeva pred čovječan- 
stvom. 


19, 


Dolazak u nepravo vrijeme. Više nego 
itko drugi imao je pravo Vladimir Solovjev ponoviti 
o sebi samom riječi francuskog pjesnika: — »Je suis 
venu trop tard, dans un sičcle trop vieux«, tj. 
»Došao sam suviše kasno u odviše starom vijeku«. 

Vladimir Solovjev pripadao više prvim vjekovima 
kršćanstva ili vremenima srednjeg vijeka — mjereći 
njegovo duhovno raspoloženje njegov pogled na 

svijet i njegovu skladnost i njegov temperamenat. 
Nema sumnje ,da bi njegovo ime zasjalo jače i nje- 
govo bi djelo naišlo na viši odaziv, da se pojavio u 
srednjem vijeku. Napokon, računajući s okolnostima, 
on bi bio dostojan ili lomače ili kanonizacije. Ali on 
je došao u epohi male i slabe vjere i uopće duhovnog 
opadanja i pličina. Zbog toga on se susreo s tolikim 
nerazumjevanjem i bio je primoran patiti neizdržljivo. 


20, 


Prijateljstvo. U čitavoj duhovnoj ljepoti 


ličnost Vladimira Solovjeva odsijeva u prijateljstvu. 
Odlikovao se izvanredno srdačnom darežljivošću. 
Njegova najviša duhovna potreba, poslije religije, 
bila je prijateljstvo. Kroz čitav njegov život prolaze 
niti ovoga prijateljstva i sa svakom ozbiljnom po- 
javom, u nekoj mjeri, bilo je povezano za Vladimira 
Solovjeva nježno osjećanje prema jednom ili drugom 
čovjeku, On se sprijateljio i sa znamenitim ruskim 
misliocem Konstantinom N, Leontjevim i s velikim 
ruskim piscem Fjodorom M. Dostojevskim. I ovo 
prijateljstvo očigledno dokazuje, da se tu ne 
radi o banalnim ljudskim odnosima, jer ovakovi od- 
nosi ne mogu zadovoljiti velikih mislilaca. On je sam 
bio izvanredno delikatan i potpuno nepristran prema 
svojim prijateljima, poštujući njihove iskrene poglede 
i ni u čemu ne smetajući njihovoj nezavisnosti. Ali 


u isto vrijeme tražio je on istu stvar i za sebe. Nije. 


dozvoljavao ni sebi ni drugima pristup na takove 
granice blizine, na kojima se pokazuje egoistična 
bezobzirnost. Ne bi se lako sprijateljio, ali i ne bi 
lako raskinuo veze drugarstva. Pa makar i čitav 
svijet osuđivao ove ljude, kojima je vjerovao Vladi- 
mir Solovjev, on bi ostao nepokolebljiv prema svom 
prijatelju, 

Plemenita osnova osjećanja ' prijateljstva "kod 
Vladimira Solovjeva osobito se očituje u tome, što je 
kušao na svaki način zbližiti se međusobno s mo-, 
ralno poštenim ljudima, bez obzira na razliku nji- 
hovih pogleda. 


21. 


Svečovječnost. Izvanredno je karakteri- 
stična za Vladimira Solovjeva ova okolnost, da je 
pred svoju smrt molio Boga za židovski narod. 
Vladimir Solovjev je taj narod, ako je moguće tako 
se izraziti, volio ljubavlju starijeg brata, koji sve 
razumije i sve oprašta. Zbog toga on i nije mogao, a 
da ne moli za Židove, 

Neki od publicista i književnika nazivali su Vladi-. 
mira Solovjeva svečovjekom, da bi time okarakteri- 
zirali velikog ruskog filozofa. Ali je sumnjivo, da li 
je to potpuno točno. Prije svega Vladimir je Solovjev 
bio univerzalni kršćanin, 

Kao kršćanin, koji se ne bi mogao odreći ni jednog 
zvuka svoga simbola vjere, on je bratski volio i. 
kršćane druge vjere, i Židove, i Muslimane. U tome 
je bila i njegova samostalnost, sila i čar, 

Radi međunarodnih odnošaja ovakvi veliki ispos-: 
nici, ljudi velike misli i velikog osjećanja, čiji život 
služi kao živi primjer i ugled, zaista su neocjenljivi. 
Oni osvjetljuju istiniti i pravi put čovječanskog zbli- 
žavanja i uzajamnog razumijevanja primjerom  va- 
trene ljubavi. Oni pružaju i ovu vrstu duhovne ko- 
risti, koja pripada oblasti politike. Mirni, blagoslov- 
ljeni i srećni život moguće je stvoriti ne samo vanj- 
skim, vještačkim načinima djelovanja, nego još više 
moćnim utjecajem duhovne topline, Ovakvi utjecaji 
stvaraju ljudi slične Vladimiru Solovjevu. Nije uzalud 
kazao o njemu veliki danski kritičar Georg Brandes, 

da je Vladimir Solovjev bio prorok ne ovoga nego 
radije drugog svijeta, 

Poslije smrti Vladimira Solovjeva, za dušu ovoga 
velikog kršćanina, molilo se ne samo u katoličkim i 
pravoslavnim hramovima, nego i u mnogim židov- 
skim sinagogama i muslimanskim džamijama, Neki 
učeni i vatreni musliman, poslije smrti Vladimira 
Solovjeva, ovako se izrazio o njemu u času dok je 
jedva uzdržao jecanje i plač: 


. >»Koji je to strašni gubitak za čitav svijet! Ja sam 
bio manje pogođen tugom, kad je umro moj otac, 
nego sad .,, Kad ljudi postanu više umni, oni će 
razumjeti ,da je Vladimir Solovjev bio istiniti »pir«, 
pravi pravedni čovjek, 

Mi, koji smo osiromašili i umom i srcem izgubivši 
Vladimira Solovjeva, možemo biti mirni za njegovu 
svijetlu dušu, On je volio Gospodina Boga čitavim 
svojim bićem, on je težio da služi samo Njegovoj 
pravdi i istini i u ime Božje volio je ljude više nego 
samoga sebe«, 

Crte života velikih ljudi, koje su pune vjere i po« 
božnosti, slične su cvijeću, koje raduje i veseli svijet 
svojom ljepotom i mirisom, ' 

Ali ima između njih i jedna razlika, 

U isto vrijeme, kad materijalno cvijeće brzo vene 
i umire, gubeći svoju vanjštinu i svoj miris, duhovno 
cvijeće, cvijeće života velikih, pravednih ljudi, vje- 
čito je i nikad ne će prestati da veseli čovječanstvo 
svojim neprolaznim mirisom i ljepotom, 

Takvo je bilo i gvijese : života neumrloga Vladi- 
mira Solovjeva. 


Sergije V, Štejn, profesor. 

Sv. Ivan Bosko 
(O 50-godišnjici smrti) 


Samo ko junački teži k Bogu, može uspješno 
djelovati na duše, A takva je težnja plod krepke 


samozataje, Don Bosko je imao tu krepost u izvan- 


rednoj mjeri. Već je u nježnoj mladosti uzeo za 
uzor požrtvovni život božanskoga Spasitelja, pa je 
mogao ponavljati s Apostolom: »Uvijek. nosim smrt 
Isusovu, da se i život Isusov na našem tijelu očituje« 
(2 Kor. 4,10). 

I zbilja je milost Gaspodina čudesno zasjala u 
Don Boskovu životu, Svi su gledali u njemu Božjega 
slugu, anđela i sveca. Don Bosko je rado ponavljao: 
»Ko trpi s Kristom na zemlji, bit će s Kristom pro- 
slavljen na nebesima«. No i na ovom je svijetu Bog 
često čudesno proslavio svoga odanog slugu. 

Don Boskovu je samozataju bilo teško opaziti. 
Onaj koji je uvijek bio uza nj, opazio je to istom po- 
slije dugog saobraćaja i marljiva promatranja, Don 
Rua pripovijeda: »Po primjeru se sv. Franje Sale- 
škog nije Don Bosko morio strogim postovima i re- 
dovitim bičevanjem. Ali je obuzdavao nepre- 
stano svoje osjećaje, svoje sklonosti i svoje strasti: 
Sve je vazda pokoravao razumu i sve je vodio tako, 
te je doprinijelo većoj časti Božjoj i većoj koristi 
duša. Don Boško se zatajivao i mrtvio junački, Svje: 
doci su za to sva subraća sa mnom koja su Don 
Boska poznavala izbliza.« — Kardinal Cagliero tvrdi: 
»D, Bosko je znao svoju pokoru tako sakrivati, te 
nam se njegov život pričinjao sasvim običnim, pa 
smo se svi nadali, da ćemo doseći i mi stupanj nje: 
gove savršenosti. No ako promislimo, koliko je radio 
unatoč tajnim tjelesnim slabostima i čestim bolestima, 

ako promislimo, kako je bio otrgnut od svih zemalj- 
skih stvari, u kakvom je uboštvu živio, osobito 
Prvih _25 godina Oratorija, pa nije sebi priuštio 
nikakvog odmora ni udobnosti, morat ćemo reći, da 
je D, Bosko živio tako pokornički kao što žive duše, 
koje su doprle do najviše savršenosti.« 

Neki Salezijanac iz prvih godina svjedoči: »D, 
Bosko se nije nikad pritužio na ono što su mu Donu- 
dili, van ako je bilo predobro. Hrana je prvih 25 
godina bila tako slaba, te sam se ja kao dječak jedva 
privikao, Ne znam, kako je mogao ustrajati on koji 
je toliko radio, I kad bi propovijedao i ispovjedao, 
te došao na večeru istom u 11 uvečer, nije htio druge 
juhe, van što su imali dječaci koji su večerali u 71% 
sati, Ponajviše je onda bila juha hladna. Pojeo bi je 
razgovarajući se veselo s nama. Kao zajutrak je 
uzimao čašicu kave od cikorije i u nju je gdjekad 
ulio nekoliko kapljica mlijeka. Gosti su se nekako 
bojali našega stola, pa, ako su bili pozvani, dolazili 
su prekasno.« : ' ' 

= Osnivajući Salezijansku družbu zamislio ju je 
kao uzor umjerenoga i siromašnoga života, »Malo 
kruha, malo juhe, većinom usto još nešto krumpira, 
graha ili zelenja za prismok, — ta i s tim se da 
živjeti, kao što smo živjeli prvih godina.« Istom po- 
lagano odstupi od te jednostavnosti, Ipak je on sam 
za svega života volio priprosta jela, I vina je pio 
samo malo, a i to bi marno razvodnio, veleći: »Ovako 
ću ga popraviti.« 

Jednom je bio na objedu u Morneze sa svećeni- 
cima, Okrenuše govor na nebeske stvari i na veselje, 
koje spašeni uživaju kod Boga. Tako mu je živo i 
uvjereno tekao govor, te su drugima zastale ruke, 
prestali su jesti, i zagledali se u D, Boska, 

I od spavanja je otkidao. Sam je priznao, da je 

do svoje 50 godine spavao samo par sati po noći, a: 
jednu je noć u tjednu probdio i radio, 

Sjedeći se nije naslanjao. Za posjeta je sjedio 
uspravno na stolcu, a ruke je držao obično sklop- 
ljene na prsima. Ukratko zatajivao se uvijek i 
svagdje. Držao se riječi sv, Pavla: »Kristove zna- 
kove nosite vazda u svojim udima«, 

Takva je junačka samozataja rodila i izvrsnim 
plodom. Najplemenitiji je bio krepost sv. čistoće. — 
Iz njegovih je riječi i kretnja i iz svega njegova po- 
našanja strujao privlačljiv djevičanski miris kojim je 
očaravao i pritezao k sebi svakoga ko bi mu se pri- 
makao, Nikad nisi čuo iz njegovih ustiju riječi za 
koju bi mogao reći da nije na mjestu, nisi opazio 
kretnje koja bi odavala išto svjetovno. 

U saobraćaju je s ljudima dopuštao da mu ljube 
ruke, »jer je svećenik namjesnik Božji, i njegove su 
ruke posvećene«, No osobama je drugoga spola to 
uljudno uskraćivao, 

Često bi ga pozvala koja gospođa, kad bi ga 
vidjela na ulici, neka sjedne k njoj u kočiju, ali bi 
Don Bosko poziv uvijek uljudno odbio. Jednom dođe 
u vilu grofice K., da moli milodare za svoje pothvate, 
Grofica je bila sva oduševljena za D, Boska i što- 
vala ga kao poslanika Božjega. Zato ga pozove na 
redovitu šetnju. Don Bosko odgovori prijazno: 
»Dobra gospodjo, svi znadu da je Don Bosko ubog, 
i da prosi milodare, Što bi rekli, kad bi ga vidjeli 
u kočiji s visokom gospođom groficom?« Pobožna je 
gospođa još više uzela štovati njegov oprez i sktom- 
nost, ' 

Zadnjih ga je dana njegova života posjećivala 
neka dobrotvorka, Videći, da se miče samo s veli- 
kim trudom i naporom, htjeđe mu pomoći, Ali je on 

odbije šaljivo i.odlučno: »Kako? Da se dade podu 
Pirati korenjak, kao što sam ja?« 

Neka ga gospoda bolesnih očiju prihvati za pa hu 
da se njom dotakne svojih očiju. Svetac je pokara: 
»Ne znate li, da se svećenik | ne smije nikad dotaći 
ženskoga lica?« : 

Na putovanju je morao jednom prenoćiti kod bo- 
gate obitelji. Njihova je kćerka. običavala poljupcem 
zaželjeti ocu i majci laku noć, Te joj večeri reče 
majka, neka tako zaželi i Don Bosku. On se lako 
obrani pruži joj medaljicu Marije Pomoćnice: »Na, 
poljubi. Marijul« . 

Kad bi mu doveli dječaka, da ga blagoslovi, met- 
nuo bi mu ljubezno ruku na glavu veleći: »Bog te 
blagosloviol« A kad bi mu doveli djevojčicu,.držao 
se toga, pa nije dopustio da mu poljubi ruku, 

. U zavodu je bilo općenito poznato, da se u na- 
'pastima dosta približiti Don Bosku, i dotaći se nje- 
gova odijela, pa će nestati svake napasti, Jedan 
ga dječak zamoli za savjet, kako bi se očuvao od 
nečistih misli, a on mu odgovori: »Budi svagda blizu 
“mene, pa ti se ne treba ništa bojati«, Kad bi u ve- 
seloj galami opazio na dvorištu dječaka tupo za- 
mišljena, dao bi mu laku, jedva zamijetljivu zauš- 
nicu, a ujedno šanuo na uho: »Neboj se, nisam uda- 
rio tebe, nego nečastivoga koji ti dosađuje i muči te«. 

Ljubav što je gojio prema svojim pitomcima, bila 
je više nego očinska, a ipak u saobraćaju s njima nije 
sebi dopuštao ništa, što bi" pokazivalo sjetilnu sklo- 
nost.« Tako kardinal Kaljero, Njegova je ljubav do- 
lazila odozgo. Učio se od samoga Ljubitelja mladeži. 
U dječacima je gledao sliku Božju, i tu je sliku na- 
stojao očuvati čistu i: neokaljanu. <“ 

“ Jer je bfo sam sobom tako: oprezan, neumorno je 
sasplrkiko Ka drugima ljubav prema »najljepšoj kre- 

posti.« Kad je govorio o njezinoj neprocjenjivoj vri- 
jednosti ili slikao ljepotu čiste duše, radost koju uži- 
va, i plaću koju joj je Bog pripravio, njegova je na- 
dahnuta i zvonka riječ ostavljala neizbrisiv dojam u 
srcima svih koji su ga slušali, pa su govorili: »Tako 
može govoriti samo onaj, koje čist kao anđeo,« ' 

Svojim je sinovima rekao:  »Gospodin će uništiti: 
našu Družbu, ako ne budemo gojili sv, čistoću. Kao 
što je posebni znak sinova sv. Franje As, siromaštvo, 
a sinova sv. Ignacija pokornost, tako je za nas zna- 
menita krepost sv. čistoće, U njoj se mora Salezijanac 
osobito odlikovati,« 


Prema svojim je pitomcima bio vazda prijazan i 
ljubazan, rado im je opraštao prestupke protiv stege, 
posluha i poštovanja starješina, ali je nemilo kaznio 
svakoga koji je svojim ponašanjem sablažnjivao dru- 
gove. Kad je slutio, da je koji pitomac pogibeljan u 
tom pogledu, pozvao ga je k sebi, opomenuo i upozo-. 
rio s izrazom duboke žalosti, te ga dao posebice bri-: 
žno nadzirati. Tako je postigao te su se poboljšali 
mrogi, koji su dolazeći u zavod, donijeli ružnu na- 
viku da govore nepristojno! 


Oko njega su bujno cvali liljani, Među zion 
ma je bilo premnogo anđeoski čistih mladića. Čistoća 
im je sijevala iz očiju i pokazivala se u sramežljivim 
pogledima, riječima, kretnjama i saobraćaju, Čuvali 
su je i izvanrednom pokorom i neobičnom pobože 
nošću, gotovo nevjerovatnom za njihove godine, 

Dobri otac nije bio u tom pogledu strog samo 
prema svojim sinovima, Nije se bojao opomenuti i 
druge, kad bi se pružila prilika. Jednom dođe u po- 
hode k nekom dobrotvoru, U predsoblju, gdje je če- 
kao da ga prime, opazi nekoliko nepristojnih slika. 
Da ukloni sablazan i vlasnika pouči o dužnosti, 

oktene sve slike naopako, licem k zidu, Gospodar 
je razumio opomenu, i zahvalio mu, 

Već je njegovo ponašanje u ranoj mladosti bilo 
tako uzorno, te su dobri roditelji vruće željeli da 
njihova djeca dolaze u njegovo društvo. S godinama 
je taj biser sve više sjao, i svojom nebeskom čistoćom 
privlačio duše koje su mu se primicale, 


»Uvjeren sam — izjavljuje kanonik Berrone — 


da je Don Bosko sačuvao do groba svoju krsnu ne- 
vinost.« I za njega možemo reći, što znamo o Bo- 


žanskom Spasitelju, — ako su ga i tužili i napadali 
na toliko drugih načina, u tom se pogledu nije niko 


usudio da mu što prigovori. J, Radoha. 


Ideje i pokreti 


Kolektivni egoizam 


Kao što za pojedinca individualni tako je za zajednicu ko- 
lektivni egoizam uzrok svakoga zla i nereda. Poremećenje u 
pojedincu nastaje kad čovjekom zavlada neuređena ljubav pre- 
ma vlastitim intesima. Tako u zajednici zavlada nered i nepri- 
jateljstvo kada neku zajednicu obuzme neuredna težnja prama 
svom dobru. Kod individualnog egoizma čovjek postavlja vla- 
stiti užitak kao konačnu svrhu pa stoga i zadmju normu svoga 
djelovanja, što isto biva u kolektivnom egoizmu gdje neka sku- 
Pina ili neki narod ili neka država postavi konačni cilj svih po- 
 jedinačnih mastojanja u dobrostanju ili napretku države koje 
 dobrostanje postaje ncrma djelovanja i zajednice i svakog po- 


jedinca. Individualni egoizam tako se konačno brine za sebe da: 


se uopće niti me osvrće na drugu osobu, a kolektivni tako po- 
dređuje svome cilju sva ljudska mastojanja, da teži za uništa- 
vanjem drugih zajednica, kao i slobode pojedinaca. 

Tko bi mislio da se ljubav prema domovini ne može izroditi 
stoga što je to neka plemenita vrlina, taj bi zaboravio da je 
krepost u zlatnoj sredini pa da se stoga može pogriješiti jeđ- 
nako pretjeranošću kao i manjkom, Baš zato jer postoji sama 
neodoljiva težnja prama rodnome kraju, što čovjek osjeća po- 
vezanost prema onima s kojima živi u zajednici, i zato što je 
ta težnja nadasve jaka i impulsivna, ona može lako da se izrodi 

pretjeranošću, smatravši naciju kao konačni cilj svega i podre- 
divši njezinom blagostanju sve ostale vrednote, Da takvih prak- 
tičnih zabluda uistinu imađe pokazuje nam žalosna činjenica 
na koju nas tako zorno, a opet tako snažno upozorava prva 
enciklika pape Pija XII »Summi pontificatus« 

U tom nadasve važnom dokumentu sv. otac, u nastojanju da 
karakterizira žalosno vrludanje modernog čovječanstva, ističe 
da je korjen svih zala u negiranju i odbijanju norme universal- 
nog moraia. »Zapravo«, piše papa, »negiranje osnovica morala 
u Evropi ima svoj prvi korjen u odvajanju od one nauke Kri- 
stove koje je Petrova stolica čuvarica i učiteljica; od one nauke 
koja je kroz stanovito vrijeme davala duhovnu koheziju Evro- 
Pi«. Ali kad je vjera u Boga oslabila, kad su se narodi ocijenili 
od Petrove stolice tada su morali zanijekati svako općenito pravo 
i općeniti moral, pa je nužno morao nastati nered i razdor u 
čovječanstvu. Toga razdora je bilo i prije. »Ali možda nikada 
nije bilo većega malodušja nego li danas, kad se ne vjeruje da 
će sukobi biti uklonjeni.« Nekada je ipak postojala živa svijest 
u ono što je dobro. Danas je i toga nestalo. Sukobi nisu stvar 
razularene momentane strasti nego duboke duhovne krize koja 
više ne vjeruje u medjunarodno pravo niti u općeniti moral 
“ Naročito je ta križa nastala uslijed toga što je čovječanstvo 
zaboravilo zakon ljudske solidamosti i ljubavi, Snažne su riječi 
sv. Oca kojima dokazuje jedinstvo ljudskog čovječanstva, koje 
se temelji na jednoj naravi, jedinstvu cilja, jedinstvu zajedni- 
čkog obitavilišta na zemlji, jedinstvu nadnaravnog određenja i 
jedinstvu sredstava. U ovo naše doba razdvojenosti, kada je 
izblijedila ideja čovjeka, koji imade jedno jedinstveno porijetlo 
kada ljudi ne gledaju na nutarnju ljudsku bit, zajedničku 
svima, nego ma ono što pojedine narode razdvaja i dijeli, papine 
riječi su nadasve suvremene. Predstavnik katolicizma otvoreno 
izjavljuje da Crkva visoko cijeni sve one smjernice i nastojanja 
koje služe mudrom i urednom razvitku posebnih snaga i ten- 
dencija, koje imaju ikorjčk»- u dubini bića svakog miemena, ali 
te osebine pojedinog naroda ne smiju niti moraju doći u sukob 
s dužnostima koje moramo imati prama cijelom čovječanstvu. 
Crkva gaji i pomaže. sva ona individualna nastojanja pojedi- 
načnih naroda, ali istovremeno izjavljuje da se nijeđan narod 
ne smije ograditi od ostale zajednice čovječanstva s kojom 
mora biti u neprestanoj vezi i komunikaciji dobra. 

Također ljubav prema domovini ne smije zatvoriti oči. kad 
ge radi o umiversalnosti kršćanske ljubavi koja uzimlje u obzir 
i druge te njihov napredak u mirotvornom svijetlu ljubavi, 

Ako ova ljubav prema domovini, koja može griješiti jednako 
pretjeranošću kao i manjkom, nije usklađena prema ljubavi ci- 
jele ljudske zajednice, onda će se ona izroditi u različne vrsti 
idola o kojima naročito jasno govori sv. Otac. »Svjetovna vlast 
koja na takav način zaniječe Boga i vlast njegova zakona, ne- 
izbježivom  dosljednošću teži da &ebi prisvoji onu apsolutnu 
autonomiju, koja pripada samo Najvišem Tvorcu te iđe za tim, 
da se. postavi mjesto Svemogućega podižući Državu ili kolektiv 
na stupanj posljednjega cilja života, ma stupanj najvišega kri- 
“terija za moralni i pravni poredak, i radi toga zabranjuje svaki 
priziv na načela prirođnoga razuma i kršćanske svijesti«. Sv. 
Otac u daljnjem razlaganju precizno određuje zablude suvre- 
menog etatizma. Njegove su riječi i konkretne i jasne. Iako on 
ne spominje pojedinačne političke pokrete, koji su danas naj- 
veći uzrok nereda i rata, ipak se jasno vidi gdje cilja. On osu- 
čuje pojam države koja se postavlja kao vrhovni cilj, koja sma- 
tra da pojedinac mora biti potpuno u njoj apsorbiran i njoj od- 
ređen. On jasno određuje . da je cilj države fizički, moralni i 
umni napredak čovjeka, da je država određena čovjeku 
kao svom cilju a ne protivno, Stvoritelj je odredio dr- 
žavu kao sredstvo skladnom razvitku čovjeka.  Ne- 
samo nego enciklika. izjavljuje da to škodi i samoj naciji kad 
je postavimo na konačnu svrhu ljudskih nastojanja. Štaviše i 
obitelj.kao i čovjek je prije države, pa soga i osoba i obitelj 
imadu svoja meotuđiva prava u &oja država ne smije dirati. 
Zato enciklika s naročitom .snagom ističe prava svijesti i obi- 
telji. Jedino tada, ako se ta prava budu  skrupulozno čuvala, 
država će napredovati, inače joj prijeti propast. 

* Međutim, apsolutističko shvaćanje države.ne škodi samo toj. 
državi kao i nježinim članovima nego naročitu štetu nanosi ci- 
jelom čovječanstvu, jer ruši jedinstvo nadnarodnoga društva. 
Neobično jasne riječi sv. Oca bacaju potpuno svijetlo u suvre- 
mene političke sukobe od kojih trpi Eropa i čovječanstvo. Papa 
govori o uzurpaciji narodnih prava, o nedozvoljenoj okupaciji, 
o povredama prava drugih, o isticanju nemogućnosti sporazuma! 
io oteščavanju međusobnog života različnih maroda, pa' otvo- 
reno priznaje da to dolazi od etatističkog shvaćanja države, koja 
na takav način uzurpira apsolutnu autonomiju, da niječe svako 
internacionalno pravo. Onda je shvatljivo da se ne može govoriti 
o međusobnim ugovorima, međusobnom sporazumjevanju. Onda 
također internacionalni ugovori memaju nikakve vrijednosti, i 
svakoj ugovornoj strani je dozvoljeno da ga prekine kad joj to 
konvenira. Onda dakako da ne može postojati međusobnog po- 

La 


vjetenja, nego maprotiv mržnja i borba, raspirena fatalnim di- 
namizmom kojemu je svojstveno da se razvija bez ikakvog obzira 
na pravo drugoga. : 

' .Papa gledajući na svoje oči takvo gaženje internacionalnih 


prava otvoreno osuđuje takvo postupanje ističući da baš takvo 


držanje oteščava mirni napredak kulture i civilizacije. 
Čitajući ovu poslanicu čini nam se kao da u nekoj viziji gle- 
damo sukob dviju neobično jakih snaga: snagu duha i snagu ma- 


terije. S jedne strane s nekim neugodnim čuvstvom i sa strahom 
u duši promatramo brutalnu silu koja fatalno provaljuje s nor-' 


dijskog sjevera i prijeti miru cijeloga Zapada i propasti cijele 
kršćanske civilizacije; s druge strane dostojanstveno i mirno, 
promišljeno i snažno diže se iz središta kršćanstva osvajalačka 
sila duha. To je sukob dvaju o. "Dvije nelobrennijs sile 
su se zahvatile u koštac. 

Sv. Otac uporno stoji na svom stanovištu ističući propadlji- 
vost i štetu materijalne sile i rata. On jasno izjavljuje da mirno 
uređenje novoga poretka ne može doći od prolijevanja krvi, od 
raspiranja strasti, od ugnjetavanja drugih naroda i prava dru- 
gih država. Obnova može doći jedino iznutra, iz duha, »Ako že- 


limo uspjeha pri ponovnom odgoju čovječanstva, tada on mora 
biti duhovan i vjerski, a to znači da mora potjecati od Krista 
kao od svoga neophodnoga izvora i biti ostvaren u pravdi i 
okrunjen: u ljubavi«. On se zato veseli znakovima duha koji se' 


hrabro suprotstavlja golemim zadaćama sadašnjice. On pruža 
čovječanstvu jedini lijek i jedini spas koji dolazi od Krista. 


Riječ žajedničkog oca kršćanstva je n&samo praktična, i kon- 


kretna i zorna te živo zadire u sadašnju stvarnost, nego je na- 
dasve supenioma i nepristrana, izdižući se iznad svih političkih 
frakcija i određenja, ali također i iznad ljudskog obzira. Papa 


znade da će se njegove riječi krivo tumačiti, da će njegovu po- 


slanicu zabraniti, ali to ga ipak ne smeta da reče odrešitu riječ 


o kojoj je bilo potrebno govoriti. Svaka riječ sv. Stolice, kao 
čuvarice istine je objektivna i nepristrana, ali u ovoj poslanici“ 
svaka rečenica, svaka misao, svaki stavak i svaka riječ odrazuje 
čovjeka koji se izdiže iznad svega onoga što dijeli čovječanstvo 


i govori čistu nepatvorenu i nenatrunjenu istinu. Zato ona drža- 


va koja je zabranila širenje i čitanje ovoga nadasve objektivnog' 


dokumenta sama sebe najviše osuđuje. 

* Nadasve mali narodi, kao što smo mi Hrvati, moramo biti 
zahvalni sv. Ocu da je kazao ovu odrešitu riječ, koja treba đa 
se čuje po cijelom svijetu, Mi maleni brojem, i stoga prema 

drugim velikim silama slabi materijalnom snagom, možemo 
imati najvećeg oslona na istini i pravdi, na objektivnom inter- 
nacionalnom pravu na kojem baš insistira sv. Otac. Svako nasto- 
janje da se prošire i u narod što dublje zađu principi duha f 
. osnovi morala i pravde ide nama u prilog i daje nam snage za 
budućnost. Mi moramo naročito vjerovati u snagu duha, koja 
može dođuše u stanovitim časovima biti potisnuta, ali koja pro- 
pasti neće nikada. Za nas su najdragocjenije riječi sv. Oca u 
kojima apelira na svijest naroda, na internacionalnu solidarnost. 
Zato ne smijemo biti poput onih »manje dubokih posmatrača«, 
koji se dađu zavesti mometanim uspjesima sile, jer će doći čas 
kad će pravda konačno triumfirati. Samo će istina i pravda dati 
slobodu našem narodu, ona istina i pravda koja se čuva da po- 
istovjeti državu s konačnim ciljem čovjeka. Papa je izričito ka- 
zao da »može samo škoditi pravom i trajnom napretku nacija, 
ako se država promatra kao cilj, kojemu sve mora biti podre- 
đeno«. H, Bošković 


Moda i duhovni život 


Mnogo se o modi piše. Rubrike različitih listova, novina i 
magazina donose dnevno nove nacrte i skice, kojima privlače 
radoznalost svijeta. Ona je postala najvećim diktatorom našega 
vremena, kome se pokoravaju slijepo i besvijesno milijuni 
srdaca, Mi je ne ćemo promatrati ni s estetskog, ni s moralnog 
(nemoralnog), ni s higijenskog, a niti sa socijalnog stajališta. 
Naše je pitanje neobično, pitanje, koje se nameće svima koji 
imalo vole duhovni život, a to je: kako se može spojiti moda 
i duhovni život. : 

Prisustvujemo nedjeljnoj sv. Misi. Izlazi svećenik iz sakri- 
.Stije u svečanom omatu i uzlazi na oltar. Kroj njegovog misnog 
odijela uvijek je isti, tek se boja odijela mijenja prema vremenu 
crkvene godine. Taj kroj uvijek je lijep, uvijek veličanstven. 
Nikome od vjernika ne dođe na pamet da kaže: kako je staro- 
mođan onaj svećenik, Međutim većina osoba, koje prisustvuju 
sv. Misi mogla bi opaziti da kroj njezinog vlastitog odijela nije 
isti, koji je bio lani ili niti čak pred koju sedmicu. A sveće- 
nikovo odijelo na oltaru uvijek je isto. Promatrajući ove razli- 
čitosti E. Hello je pisao: Moda je smiješna kad prođe. Sveće- 
nikovo odijelo uvijek je lijepo, jer je iznad mode. Zašto? Jer 
svećenik nije čovjek ovoga svijeta. Moda prolazi, kad se je 
potpuno upozna, Međutim svećenikovo odijelo puno je značenja 
i tajna. (L'Homme: Le sišcele et les sišcles). 

To je zacijelo majispravniji psihološki razlog promjenivosti 
1 i nestalnosti mode. Ona je dijete ovoga svijeta. Sve što ima 
\ sliku drugoga svijeta, to je stalno. Odijela redovnika bezbroj- 
| nih katoličkih redova uvijek su ista, uvijek privlačiva za one 
koji ih gledaju očima vjere. Gledamo li povijest i izvore mode, 
uvjerit ćemo se o tome, »Tjelesne mane koje princeze, zabava 
i prkos neke kraljice, uspjeh nekog komada u kazalištu (ili 
filmu) uzrokom su razvoja različitih moda« (P. Vuillermet O. 
P.: Les modes actuelles). Uz te i kojekakve trgovačke razloge 
promjenjivosti mode, možemo zabilježiti još jedan, koji je za 
nas najznačajniji, a to je: sinovi tmina htjeli bi preko mode 
pokvariti svijet. Već god. 1820 jedan od glavnih tačaka fran- 
cuske masonerije bio je: raditi energično na pokvarenju žene 
i to baš preko mode, jer su se tako nadali najlakše uništiti 
katolicizam računajući da je svaka majka prvi apostol vjere u 
srcu djeteta (P. Vuillermet o. c. str. 40). 

Nitko se ne smije protiviti modi, koja odgovara staležu, 
čestitosti i pristojnosti. Sveto Pismo navodi nekoliko svijetlih 
primjera, gdje se ukras vanjštine spaja s ukrasom duše. Stari 
Eliezer traži zaručnicu za Izaka sina Abrahamova i nalazi je u 
Rebeki, koju ukrašuje naušnicama, ogrlicama i narukvicama. 
: Djevojka sve to prima s bezazlenom radošću, a kad su i rodi- 
.telji njezini pristali da bude žena Izakova, Eliezer izvadi za- 
klade zlatne i srebrne haljine. Tako ukrašena otišla je k Izaku 
(Geneza gl. 24). Komu nije poznat opis bogatih ukrasa Juditinih 
.prije nego je ušla u šator Holofernov? A Sv. Pismo nadodaje: 
»Gospodin ju je k tome obdario ljepotom: jer svi ti ukrasi 
proizlažahu iz kreposti a ne iz strasti« (Judit, gl. 10). U oba 
| primjera vidimo, kako dobra nakana posvećuje neko indife- 
\ rentno djelo. Rebeka se ukrašuje da se svidi Izaku, jer to je 
i .sasvim dopušteno, a Judita da lakše prođe kroz neprijateljske 

redove. > : 
ne “Jasno je, da je nemoguće spojiti obični kršćanski, a kamo 
li duhovni život s modom, koja nije čedna. Zacijelo osoba, koja 
' dolazi nečedno odjevena u crkvu nema nikakvog duhovnog 
života u sebi. »Molim Vas«, govorio je neki biskup, »prije nego 
pođete k sv. Misi, a pogotovu prije nego pristupite sv. Pričesti 
da učinite s ispitom savjesti ispit Vaše toalete«. Za sve te osobe 
je jasno da ne provode duhovnog života. One idu u crkvu i 
k sv. Pričesti iz samog običaja. 
* Sv. Franjo Saleški u svojem »Uvodu u pobožni život« (III. 
dio) govori: »Tašte žene ne razumiju čistoću, a ako je imaju, 

pas 


ona nije vidljiva među. tolikim tricama i glupostima (koje nose) 


Govore da one ne misle time ništa zlo, ali ja opetujem da đavao: 
uvijek u tome misli zlo«. To je zgodan odgovor svim isprikama: 


muškog i ženskog svijeta, koji je silno zabrinut »u što će se 
obući« (Mat. 6, 32). Svima tima poručuje Spasitelj: »Što se 
tjeskobno brinete za odijelo? Pogledajte ljiljane u polju. 
Kažem Vam da ni Salamon u svoj slavi svojoj nije bio obučen 
kao jedan od njih (ib. 28, 29). To je ona tjeskobna briga za 
modom, koja se ne može spojiti s duhovnim životom. Duhovni 
život traži ozbiljan, čedan način življenja; traži čistoću u pro- 


suđivanju i ukusu; traži sklad između estetičkih i etičkih prin-' 


cipa. Koliko ta briga za odijevanjem smeta. duhovnom napretku 
dokaz su nam primjeri mnogobrojnih svetaca i svetica, koji su 


odbacivali bogata odijela, a oblačili najprostija. A ako su mo-' 
rali radi staleža ili volje svojih muževa bogato se odjevati, bio. 


im je to težak teret i redovito su pod skupocjenim odijelima 
nosili kostrijet. 
Kršćanska moda obilježena je riječima sv. Pavla: »Žene da 


se kite u pristojnom odijelu sa stidljivošću i čednošću« (I. Tim.. 


2, 8). Prema tomu odijelo mora da izrazuje poniznost i čistoću 
srca, a to su temelji duhovnog života. 

.Isus je osudio taštinu odijevanja. Govorio je učenicima: 
»Čuvajte se od književnika, koji vole đa idu u sjajnim halji- 
nama« (Luka, 20, 45). Čuvajte se! Znak je da su ti ljudi 


opasni, jer bi svojim odijelom htjeli da zavedu neiskusne ić 
jer bi sjajnim haljinama htjeli prekriti golotinju duše. Nije: 


beznačajno da božanski Spasitelj među grijesima. osuđenog bo- 


gatuna navodi i taj »što se je oblačio u grimiz i bez« (Luka, : 


16,.19: Priča o bogatunu i Lazaru). 
Možda nesuvremeno zvuči nv sv. Pavla- da žene imaju 
biti u crkvi pokrivene glave radi Anđela: (I. Kor. 1, 11). Bio 


je to lijep običaj, a i danas je u nekojim našim krajevima, 


da su djevojke (žene) išle u crkvu, a pogotovu na sv. Pričest 
pokrivene glave. Bile su zacijelo mnogo sabranije nego li danas, 
kad dolaze u crkvu, kako se tuži jedan: pisac, »samo da. pokažu 


svoju toaletu«. Kako su daleko od današnjeg naraštaja riječi. 
apostola sv. Petra: .»Ne kitite. sebe izvana pletenjem kose i po-- 
stavljanjem zlata i sjajnim haljinama, nego kitite sakrivenog: 


čovjeka srca s neraspadljivim nakitom krotka i mirna duha. 
To je pred Bogom dragocjeno«. (I. Petr. 3, 2, 4). Doduše ne 
znači da netko smrtno griješi, ako radi protivno, ali da li je to 


kreposno i koliko je to spojivo s duhovnim životom? Jer svrha. 

.duhovnog života nije u izbjegavanju smrtnih ni lakih grijeha, 
nego u što većem usavršivanju ljubavi. . 


Teško je živjeti »nemodno« u današnjem društvu, koje se 
brine jedino za tijelo i za vanjštinu. Ali opominje nas sv. Pa- 
vao: »Duhom živite i želja tjelesnih ne ćete izvršiti. Jer tijelo 


želi protiv duha, a duh protiv tijela. Ovo se protivi jedno dru- 
«gome da ne činite ono što hoćete. Ako livasDuh vodi 


nijeste pod zakonom«. (Gal. V. 16, 17, 18). Dud Sveti 
je vodič u duhovnom životu. Koga On vodi taj ne sluša zakone 
svijeta. 

Rajmund Kupareo 0, P. 


Različnost u jedinstvu 


Prošle je godine katolička institucija socijalnog tjedna u 
Francuskoj posvetila pažnju proučavanju socijalnih klasa u 
odnosu sa zajednicom. Sa različitih strana bilo je postavljeno i 
proučavano pitanje: da li postoje socijalne klase i koji je njihov 
odnos prema nacionalnoj zajednici, 

Kao posvuda tako je i ovdje vladala, a i još vlada velika 
zbrka pa se, kako redovito biva, polazi u ekstreme. Prošlovje- 
kovni liberalizam je nastojao potpuno poništiti različnost klasa, 
Zadojen individualizmom, liberalizmom nije vidio ništa drugo 
nego pojedinačne individuume, kojima je bila podređena i za= 
jednica i država. Naprotiv, marksizam izdiže klasu do idola : i 
podređuje joj sve ostale vrednote. Marksizam obožava klasu, i 
to: radničku klasu. Zato je marksizam, i svi sistemi nadahnuti 
njegovim, prinčipima; eskluzivistički, On naučava borbu klasa do 
uništavanja svega što se ne dade svesti na radničku klasu. 

Katolička nauka nas oslobađa tih pretjeranosti te, računa- 
jući ria stvarnost, dozvoljava različnost ali ne borbu klasa: Kao 
gvaki tako je i socijalni organizam sastavljen od veoma šaro- 
iike različnosti u kojoj različni elementi i različna uređenja me- 
čusobno surađuju za izgradnju jedinstvene socijalne zajednice. 
U međusobnom  izmjeriičnom upotpunjavanju, socijalne klase 
teže općenitom dobru koje je izraženo u zajedničkom. cilju. 

Prema tome katolička nauka, kao općenito tako i “ovdje, 
isključuje eskluzivizam. Ona ne postavlja pitanje: država ili 
čovječanstvo; sloboda ili pravda; zakon ili osobnost. .Katoli- 
cižam ne vidi oprečnosti između ovih pojmova; jer se oni dadu 
međusobno skladno “upotpuniti: Tako“ zakon spasava“ slobodu; 

država oplemenjuje i usavršuje osobu; domovine koristi cijelom - 


čovječanstvu. Kršćanstvo u tim pojmovima ne vidi oprečnosti 
nego potrebu međusobnog , upotpunjavanja i međusobne su- 
radnje. 


Odraz te sintetičke nauke nalazimo u principu mističkog ti- 


jela Kristovog, kako nam je ona ocrtana nadasve kod sv. Pavla. 
Tu se na divan način ostvaruje princip množine u jedinstvu. 
Jer je cijelo to mističko tijelo, sastavljeno od toliko različitih 
udova i različnih čestica, ipak kompaktno i ujedinjeno u jednoj 
jedinstvenoj glavi od koje nam dolazi sok života. Svaka pa i naj- 
manja i najmanje ugledna čestica imade svoje mjesto kao i 
svoje značenje, pa joj zato treba posvetiti specijalnu brigu i 
skrb. Štaviše baš oni dijelovi, koji su manje ugledni, zaslužuju 
veću pažnju. 

S tom naukom je sv. Pavao na divan način riješio problem 
socijalnih klasa u odnosu sa zajednicom. Jer ti udovi, ta mno- 
gostruka različnost u mističkom tijelu i nije drugo nego različ- 
nost staleža i položaja koje susrećemo u čovječanstvu a kojih 
se ne možemo riješiti, kako bi htjeli neki nerealni optimisti. 

Ne možemo se riješiti, jer nas očito realnost života upućuje 
ma veoma veliku različnost karaktera, sposobnosti i sreće poje- 
đinaca, koji se tijekom vremena na različne načine u različnim 
institucijama i staležima grupiraju. A ne bi niti dobro bilo, jer 
bi izblijeđilo ono bogatstvo koje nam ta različnost pruža i ko- 
jom se obogaćuje zajednica što teži zajedničkom cilju svih 
građana. 


Ali ako ne možemo tu različnost klasa nivelirati mi je mo- 


žemo pomiriti i međusobno zajedničkom cilju uskladiti. U tome ' 


je cijeli problem i njegovo riješenje: da svatko dobije svoj po- 
ložaj u kojem će moći živjeti dostojno kulturnog čovjeka. Jer 
u cijeloj toj različnosti, gdje takozvane niže i više klase među- 
sobno surađuju na zajedničkom cilju, ostaje nepokolebiva istina 
da su pred Bogom, a i pred sudom zdrava razuma, svi isti; da 
u sposobnosti, u dostojanstvu čovjeka ni jedna klasa nema pred- 
nosti, Ako je nekome Božja providnost dodijelila imućniji i sret- 
niji, pa recimo i kulturniji položaj, zato ni jednoga nije ta ista 
Božja providnost isključila iz dostojanstva sinova Božjih. U tome 
smo svi jedno, A to je glavno dok je drugo sve sporedno. 

Eto, to bi bilo izjednačenje klasa, na kojem pogrešno ko- 
munisti bezuspješno rade. U tome, da smo svi jedno pred Bogom, 
da siromaštvo ili »skromnost« nižih klasa ne može ni najmanje 

umanjiti dostojanstvo čovjeka, koji ostaje uvijek čovjek, pa do- 
sljedno i sin Božji, a baštinik kraljevstva Božjega, obavljao bilo 
koji posao. To je zlatna jednakost svih ljudi pred Bogom. 


H.B. 


Književnost 


D. Kukalj: Služba Ministranata; OM-KA, Senj. — U mnogim 
našim župama ne mogu se obavljati sveti liturgijski obredi 
onako svečano kako to zahtjeva sama stvar i isti crkveni DrO- 
pisi, jer nema dovoljan broj levita. Ali ovoj se potrebi može 
doskočiti pomoću djece. Vl. Gosp. Kukalj u svojoj knjizi dava 
vrlo zgodna uputstva, po kojima se mogu odgajati ministranti, 
da se služba Božja uz njihovo sudjelovanje odvija dostojno, sve- 
čano i prijatno. Osim toga, ova će kmjiga vrlo dobro doći žup- 
nicima, osobito seoskim, i za liturgijsku obnovu u župi, jer 
auktor hoće da ministranti budu toliko upućeni u svete obrede, 
da mogu voditi aktivno sudjelovanje vjernika u liturgiji. 

LA oh 

Essai d'une Somme catholique contre les Sans-Dieu, sous 
la direction et avec introduction d'Ivan Kologrivof, dit, Spes, 
Paris, — Knjiga vrlo interesantna a usto vanredno korisna u 
današnje doba, Iznosi kratak pregled glavnih pitanja na koja 
udaraju protivnici vjere, Stara je ovo tema koja se uvijek na- 
novo tretira. Ipak samo raspravljanje je svoje vrsti, Poznato 
je naime, da je centralni savez Sovjeta-Bezbožnika izdao pri- 
ručnik kojemu je glavni cilj: boriti sa proti religije i pokazati 
kako je. ona škodljiva i na neki način ostatak kapitalizma. 
Ukratko kaže Boukharin u A. B. C. komunizma: religija i ko- 
munizam su nepomirljivi jednako u teoriji kao i u praksi. 
Stoga se vidi od kolike je važnosti ovaj pothvat katoličkih 
naučenjaka koji u ovom djelu raspravljaju onim redom koji se 
nalazi u spomenutom S. — B. priručniku ali koji uz to imaju 
zlatno pravilo pred očima: Svaki čovjek a osobito kršćanin 
mora biti skloniji da obrazloži tvrdnju protivnika nego da je 
osudi, a osobito da ga uputi k Istini i Spasu. : 

P. Alexander Wagner 0. F, M., Biblisches Beispiellexikon, 
1. sv., Schčningh, Paderborn, RM. 10.— Dok je dosad bilo raz- 
nih knjiga koje su se bavile Sv. Pismom, bilo to raznih bibl. 
leksikona bilo tumačenja pojedinih knjiga Staroga i Novoga 
Zavjeta ipak se opažao manjak jedne knjige, koja bi nam osvi- 

jetlila istinu bilo u propovjedi bilo u katehizaciji,.Pa baš dobro 
nam -dolazi ovo djelo, 


jer je njemu Upravo cilj da cijelo .Sveto 
Pismo istražuje sabirajući religiozne Primjere, Plod je ovo 
10-godišnjeg svakidašnjeg čitanja, sabiranja, bilježenja i sređi- 
vanja. Osobito će ova knjiga dobro doći pučkim Propovjedni- 
cima i katehetama i služit će im kao nepresušivi izvor mnogo- 
strukih Primjera koje će moći da 


Primjene. Djelo će izači u dva vol. a u četiri sveska. 'HL A. 


Nove jeronimske kn, 
Jeronima u Zagrebu, 
1940. svoje sedamdes 


jige. Hrvatsko Književno Društvo sv, 
Trg Kralja Tomislava 21, izdalo je Za god. 


devet knjiga: 1, Kalendar »Da nica« za 
Sod. 1940. s raznovrsnim pPoučnim i zabavnim sadržajem i broj- 
nim slikama, 2. Branko Klarić; Ma ičin gri jeh i druge 
Pripovijesti iz dalmatinskih Poljica. 3, Dr. M. Lehpamer: 
Pravniživ ot na sel U, praktične upute i savjeti. 4. Ante 
Matasović: Ba rtoli B ara seljački roman iz Slavonije. 5. 
J, Kocijanić: Hrvatska uvijek katolička, dokazi iz 
Pregleda hrvatske Povijesti, 6, Ivan Ev. Šarić: Nev eni 
pjesme. 7, M. Vunić: Povijest Svijeta prvi dio: Stari i 

Srednji v, 8, Prof. Stj; Gottwald: Cvi jeće i uk rasno 

bilje Priručnik. 9. D, Kukalj: Dani Spasenja. 


Svih devet knjiga stoji 50 dinara, Pet knjiga (od 1—6.) 25 
dinara, prve tri knjige dinara đ i 


Nadalje popularno ilustrovano “izdanja Sv et og a Pisma 


N. Z. 550 str. ćeksta i 64 str. slika u bakrotisku S kratkim tu- 
mačenjem u ukusnoj opremi 


Priredio je Sveuč. prof. Dr. 


samo 40.— Din, 


. (Osim toga u izdanju Knjižnice Dobrih Romana u Zagrebu 
izašao je prijevod albanskog romana Lula, koji je napisao 
Fabijan Borcata, Kako je Albanija bliza naša susjeda, a, ipak 
nama. malo Poznata, zanimat će nas taj roman 
život i običaje Albanaca, »Lula«.je ime djevojke koja Proživ- 
ljava romantične zgode kakve se samo mogu doživjeti u Alba- 
niši. Djelo spada među rijetka djela albanske književnosti. 
Oprema“ j& lijepa, a cijena Din 30.—, : musa Eo g 


koji opisuje 





S dopustom, Starješina. — Tiskara Braće Kralj, 
=" Zagreb; Ulica Pavla Radića 9. 

ARS SACRA S e SOBI 

Obzorje naših dana je tako oblačno. Svi trpimo od neke 
potištenosti i zabrinutost raste iz dana u dan. Ipak uza sve po- 
teškoće kršćansko srce ne smije klonuti. Mi znamo, da nam na 
zemlji nije vječna domovina i da nam je nebeski Otac spremio 
bolju budućnost, samo moramo neprestano u sebi oživljavati 
i jačati svijest nadnaravnog života i svim silama ostvarivati u 
sebi taj nadnaravni život. Bog pomaže na razne načine u tom 
poslu. I lijepa knjiga može u tom pomoći. Zato je danas neo- 
bično velika i važna misija umjetničkog poduzeća »Ars Sacra« 
(Miinchen 13, Schliessf, 108), koje se trudi da iz najboljih pera 
Pruži krasno opremljene knjige za male i velike. To je riznica 
kršćanske umjetnosti i kršćanskih misli. Evo nekih novijih 
stvari, - 

Jesus als Mensch (H. S. Braun, O. M. C.) je mala 
knjižica, koja pokazuje uzvišenost Kristove ljudske pojave. Po- 
stao je čovjek, da nas nauči Živjeti život dostojan čovjeka. 
Naročito je sadržajna knjiga Licht in der Finsterniss 
(H. Marcon) u kojoj je vrlo plastično prikazana tajna križa i 
“maga kršćanskog nadanja u razmatranjima o sv. misi, o križ- 
nom putu, o krunici i litanijama. Das Unbedingte [E 
Hefele) je biserje iz djela sv. Katarine Sienske. Tu će mnogo 
naći «svećenik i laik, jer je dana zaobljena slika čitavog života. 
Des Menschen letzte Liebe (H. J. Stenart, S. J.) po- 
kazuje dubokim mislima Boga kao središte života, koji se usa- 
Vršava u mističnom posjedovanju Njega kao konačnog cilja 
naše ljubavi. I dok ta knjižica dovodi čitaoca na prag vječnosti, 
Frohes Hoffen auf Gott (P. D. Considine, S._J.) tako 
Privlačivim i jednostavnim načinom vodi dušu trnovitim putem 
sadašnjice, da su ta poglavlja i kao razmatranja i kao duhovno 
štivo vrlo podesna. Vom guten Leben (Lagardćre) su du- 
kovita pisma jednoga duhovnog vođe. Odlikuju se psihološkim 
promatranjem zapreka i duši pokazuju put do unutrašnje jedno- 
stavnosti i potpunog predanja Bogu. Licht aus dem Her- 
zem des Gottmenschen: Iz božanskog srca izvire svi- 
jetlo istine, ljubavi i života. Uđe li to u nas — Bog u nama 
živi i naš život nije jadan i prazan. Tada ćemo znati moliti 
kako mole samo velike duše, što pokazuje knjižica Gebete 
von Biscnof Sailer. Čovjek često ne-zna, što mu sve Bog 
daje po Duhu Svetomu i koja je snaga u njemu, zato je vrlo 
aktuelna knjižica: Der Heilige Geistund der Mensch 
von heute. = = 

Te knjižice su ukrašene s mnogo umjetničkih slika (repro- 
dukcija), pa je zbilja Užitak uzeti ih u ruke i provesti koji 
smireni čas. Osim toga ima zavod mnoštvo krasnih božićnih | 
Slika i čestitki. Naročito su uspjele serije dječjih slika. 


Dr. 





